GURU KE RUMAH PANJANG

BINTULU: Sejak sekolah seluruh negara ditutup pada 8 November lalu, proses pengajaran dan pembelajaran terpaksa dilaksanakan Home-based Learning (PdPR) bagi memastikan kelangsungan pendidikan dalam tempoh Covid-19 ini.

Bagi sekolah yang mempunyai liputan internet memuaskan, pastinya tidak menjadi satu masalah untuk mengadakan kelas dalam talian seperti aplikasi kahoot, google classroom, schoology dan sebagainya.

Namun, tidak semua sekolah mempunyai capaian internet lebih-lebih lagi sekolah di luar bandar ataupun kawasan pedalaman.

Kalau dahulu kita sebagai pelajar yang perlu pergi ke sekolah untuk menuntut ilmu, namun kini kita melihat kesunggupan para pendidik sehingga ada yang sanggup datang ke tempat tinggal pelajar demi menyampaikan ilmu pengetahuan.

Marcellyn Audrey Gosen, seorang guru dari Sekolah Kebangsaan (SK) Sungai Bagian Tatau telah nekad untuk pergi ke sebuah rumah panjang bagi memastikan pelajarnya dapat memahami topik pelajaran mereka.

“Pada mulanya, saya dan semua guru menggunakan alternatif menyediakan lembaran kerja untuk setiap subjek yang mana lembaran kerja tersebut akan diambil oleh wakil ibu bapa atau penjaga mengikut ketetapan hari yang dibuat pihak sekolah dan tugasan itu dihantar dan tugasan baharu akan diberi pada minggu seterusnya

“Setelah melalui tiga minggu PdPR, saya mendapati murid kurang berjaya menjawab soalan dengan baik kerana mereka memerlukan bimbingan semasa membuat tugasan apatah lagi mereka yang agak lemah dalam pelajaran,” katanya kepada Utusan Sarawak semalam.

Marcellyn menambah, keadaan menjadi lebih mencabar apabila beliau terpaksa mengajar subjek baharu untuk mata pelajaran Sains.

“Oleh itu, saya telah meminta kebenaran dan berbincang dengan Guru Besar Junit Jimbau tentang tata cara untuk memberi kelas bimbingan di rumah panjang yang mana beliau meminta saya berjumpa dengan Tuai Rumah untuk memaklumkan perkara tersebut.

“Walaupun kehadiran murid agak kurang memberangsangkan sepanjang PdPRuai diadakan, ia tidak sedikit pun mematahkan semangat saya untuk meneruskan kelas kerana saya faham bahawa kebanyakan murid tidak hadir kerana telah mengikuti ibu bapa ke tempat lain,” ujarnya.

Sementara itu, Guru Besar Junit menzahirkan perasaan bangga atas usaha guru terbabit yang tidak mengenal penat lelah.

“Sebagai guru besar di sekolah ini, saya amat berpuas hati dan teruja kerana ada dalam kalangan guru kita yang sanggup melakukan usaha sedemikian tanpa mengharapkan balasan.

“Oleh sebab itu, saya berasa bangga kerana memiliki guru yang berdedikasi dan komited terhadap tugas untuk memajukan anak murid yang berada di pedalaman.

“Semoga usaha yang baik ini dapat menjadi contoh kepada murid-murid bahawa tugas seorang guru melangkaui segala aspek demi mendidik anak-anak,” ujarnya.

Dalam pada itu, beliau mewakili pihak sekolah turut merakamkan jutaan terima kasih kepada Pegawai Pendidikan Daerah Tatau Sebauh, Samri Suhaili atas sokongan dan nasihat beliau terutamanya dalam pelaksanaan pdpr secara ‘off sites’.

Oleh CAROLYNE UTIH

See author's posts


ICT sumbang 23.2 peratus KDNK tahun lepas

KUALA LUMPUR: Teknologi Maklumat dan Komunikasi (ICT) menyumbang 23.2 peratus kepada Keluaran Dalam Negara Kasar (KDNK) dengan pertumbuhan 12.1 peratus, menjangkau RM359.3 bilion tahun lepas, menurut Jabatan Perangkaan Malaysia (DOSM).

Menurutnya, sumbangan 23.2 peratus kepada KDNK itu merengkumi Nilai Tambah Kasar Industri ICT (GVAICT) dengan 14 peratus, dan e-commerce lain-lain industri dengan 9.2 peratus.

“GVAICT meningkat kepada RM217.1 bilion dengan pertumbuhan 7.8 peratus pada 2021, disokong oleh industri pembuatan ICT dan industri perkhidmatan ICT dengan pertumbuhan masing-masing 11.1 peratus dan tujuh peratus,” katanya.

Bagi e-dagang Nilai Tambah Kasar, DOSM berkata, sektor itu mencatatkan pertumbuhan 22.7 peratus kepada RM201.1 bilion pada 2021.

Menurutnya dari segi sumbangan kepada KDNK, e-dagang dalam industri ICT menyumbang kepada 3.8 peratus, manakala e-dagang dalam industri lain menyumbang 9.2 peratus.

DOSM berkata guna tenaga dalam industri ICT berjumlah 1.21 juta orang pada 2021, dengan industri pembuatan ICT merupakan penyumbang utama dengan 35.9 peratus diikuti perkhidmatan ICT (29.2 peratus) dan perdagangan ICT (21.9 peratus). – Bernama

See author's posts


Inisiatif ‘Greater Bau’ pacu sektor pelancongan

KUCHING: Sinonim dengan gelaran Pekan Emas Sarawak, Bau, sebuah daerah di Bahagian Kuching,kini menemui ‘emas’ dalam bentuk baharu yang berpotensi menjadi destinasi pelancong menarik di negeri ini.

Beberapa projek telah dirancang di Bau dalam tempoh 10 tahun akan datang di bawah inisiatif ‘Greater Bau’, daerah yang terletak kira-kira 40 kilometer dari sini.

Pelan pembangunan untuk menarik pelancong itu antaranya melibatkan pembinaan Bau Gold Mine Museum and Park (Muzium Perlombongan Emas dan Taman Bau) serta Tasik Biru Resort City,yang pastinya dinanti-nantikan oleh majoriti penduduk Bau.

Muzium Perlombongan Emas dan Taman Bau ini,akan menjadi pemangkin untuk mengubah wajah daerah ini secara holistik menjadi sebuah bandar warisan emas di Sarawak serta akan memberi tonik dalam pembangunan sektor pelancongan Bau, khususnya komponen berkaitan alam, budaya dan ekopelancongan.

Pembinaan projek Tasik Biru Resort City yang akan dimulakan tidak lama lagi itu, bakal terdiri daripada hotel, chalet dan restoran terapung,kerusi kabel merentasi tasik, kawasan persiaran sekitar tasik dan taman untuk orang awam sekali gus akan melengkapkan pelan pembangunan projekmuzium.

TAWAR PERCUTIAN UNIK

Projek berkenaan pastinya menawarkan percutian yang unik dan mampu menarik kunjungan lebih ramai pelancong selain dapat mewujudkan lebih banyak peluang pekerjaan.

Ahli Dewan Undangan Negeri (ADUN) Tasik Biru, Datuk Henry Harry Jinep memberitahu Bernama bahawa Muzium Perlombongan Emas dan Taman Bau itu, bakal menjadi destinasi tarikan terbaharu pelancongan daerah itu.

Menurut Henry, sebuah syarikat perunding telah dilantik untuk menjalankan kajian Pelan Induk pembangunan kedua-dua projek berkenaan dengan mengambilkira aspek fizikalan kelebihan Daerah Bausebagai Pekan Emas Sarawak.

“Muzium Perlombongan Emas dan Taman Bau ini akan menjadi teras dalam hab pembangunan pelancongan di Tasik Biru yang akan turut memberi faedah limpahan kepada bandar-bandar warisan penting berdekatan.

“Yang pasti, pembangunan pelancongan yang dipacu oleh pembinaan Muzium Perlombongan emas itu akan meningkatkan pelaburan dan memberi nilai tambah kepada sektor pelancongan serta akan mewujudkan pelbagai peluang pekerjaan dan kegiatan ekonomi di daerah ini,” kata Henry.

UNTUK PEMBANGUNAN DAERAH BAU

Beliau berkata, Greater Bau yang dilancarkan Ketua Menteri Datuk PatinggiAbang Johari Tun Openg pada 31 Disember lepas bukan sahaja demi pembangunan Daerah Bau semata-mata, malah untuk pembangunan keseluruhan Daerah Bau.

Katanya, pelan induk Greater Bau ini meliputi dari Kampung Lidah Tanah (di bawah kawasan Batu Kitang), Serikin, Jagoi dan Singai (di bawah wilayah Tasik Biru), Siniawan,Tondong, Buso, Krokong,Pangkalan Tebang dan Gumbang (di bawah Daerah Serembu).

“Kita perlu melakukan desentralisasi. Sebab itu,kita namakannya sebagai Greater Bau. Pembangunannya tidak hanya tertumpu di pekan Bau tetapi secara menyeluruh yang akan dinikmati oleh semua kaum di Daerah Bau termasuk Bidayuh, Cina dan Melayu,” kata Henry.

Menurut Henry, Bau dan Siniawan, suatu Ketika dahulu pernah menjadi pekan yang sibuk namun Bau yang mempunyai sejarah perlombongan emas selama 200 tahun bermula pada tahun 1820-an, masih agak mundur.

Ini kerana, hasil aktiviti perlombongan terutama mineral antimoni dan emas hanya memberi sedikit manfaat kepada penduduk setempat di daerah ini,katanya.

“Ada cerita jenaka yang menyatakan bahawa apa yang tinggal di Bau hanyalah “parit” besar, hasil daripada kegiatan perlombongan.

Maka di bawah inisiatif Greater Bau, ia diharap dapat mengubah pekan ini sebagai hab ekopelancongan ditambah dengan nilai sejarah, budaya dan adat setempat sebagai produk.

“Pembangunan infrastruktur dan kemudahan moden seperti dalam Rangka Tindakan Bau 2016-2030, pembangunan Tasik Biru Resort City, Muzium Bau dan konsep Greater Bau, semestinya akan memberi limpahan manfaat kepada penduduk Bau dan rakyat Sarawak secara keseluruhannya,” tambah Henry.

PACU AKTIVITI EKONOMI

Sementara itu, Ketua Kampung Gumbang Atok Derop berkata, Pelan pembangunan Greater Bau adalah konsep inspirasi untuk mengembangkanlagi pekan Bau dan bandar berdekatan demi untuk memacu aktiviti ekonomi terutama industri ekopelancongan tempatan.

“Oleh itu, kami pemimpin masyarakat setempat menyokong sepenuhnya usaha untuk mengubah Bau sebagai destinasi pelancongan yang ikonik, terutama dalam menjejaki sejarah perjalanan pelombong-pelombong emasdalam kalangan orang Cina dari Sambas, di Indonesia ke Kampung Gumbang,sebelum pelombong meneruskan perjalanan ke Bau sekitar awal tahun 1800-an,” kata Atop.

Justeru, beliau menggesa Kementerian Pelancongan,Kesenian dan Kebudayaan Negeri dan Persekutuan mempertimbangkan untuk membangunkan produk ekopelancongan di Kampung Gumbang, terutamamengenai jejak sejarah kisah pelombong-pelombong emas ini.

Sementara itu, seorang Perunding Alam Sekitar Burhanudin Abu Bakar yakin bahawa pembangunan Muzium Perlombongan Emas dan Taman Bauitu dapat menjadi pusat sehenti untuk memperkenalkan tempat menarik yang lain di daerah ini.

“Bau akan menjadi sebuah bandar yang menarik bagi memikat kedatangan pelancong ke Sarawak,” katanya.-Bernama

See author's posts


Rumah Kartun, Komik Malaysia imbau nostalgia

KUALA LUMPUR: Siapa sangka majalah yang berharga RM1 pada suatu ketika dahulu kini nilainya mencecah RM9,000.

Itulah nilai majalah lawak tempatan, Gila-Gila edisi pertama terbitan 1 April 1978, yang kulit depannya menjadi antara 500 karya dipamerkan di Rumah Kartun dan Komik Malaysia  (MCCH) di Taman Tasik Perdana di sini.

Majalah kartun yang pada suatu ketika dahulu cukup terkenal dan antara sumber hiburan pelbagai lapisan masyarakat kini menjadi barangan sejarah dengan nilai sentimental tersendiri.

Kurator MCCH Mohd Safwan Mohd Ariffin berkata pusat tersebut turut mempamerkan karya daripada naskhah lama majalah humor tempatan yang terkenal pada era 1980-an seperti Ujang, Geli Hati dan Batu Api, melibatkan lebih 50 kartunis.

Mohd Safwan berkata kebanyakan koleksi langka itu diperoleh daripada pengumpul yang merupakan peminat tegar majalah terbabit.

“Syarikat penerbitan dan kartunis sendiri tidak mempunyai koleksi-koleksi ini, maklumlah dahulu penerbitan dibuat secara manual. Jadi ketika penubuhan rumah ini pada 2017, pengumpul ini memberi sumbangan yang besar untuk menjayakannya,” katanya kepada Bernama baru-baru ini.

Mohd Safwan yang juga dikenali sebagai kartunis Pauh berkata MCCH turut mempamerkan karya kartunis terkenal seperti Datuk Mohammad Nor Mohammad Khalid atau Lat, Sulaiman Awang, Raja Hamzah dan Osman Baru.

Malah katanya pengunjung juga berpeluang melihat karya kartun yang dihasilkan pada zaman penjajahan Jepun sekitar 1940-an yang pernah tersiar dalam akhbar dan majalah seperti Malai Sinpo, The Malay Mail, Syonan Times serta Semangat Asia.

“Kartun menjadi sebahagian daripada medium penyebaran propaganda sewaktu pendudukan Jepun selama tiga tahun lapan bulan di Malaya, dan ini menunjukkan bahawa kartun bukanlah berfungsi sebagai hiburan semata-mata,” jelasnya.

Selain menjadi tempat pengumpulan karya-karya kartunis legenda, MCCH juga berperanan sebagai platform untuk kartunis berkarya dan menyampaikan mesej secara kreatif termasuk tentang isu semasa.

Pengurus Pameran MCCH Tazidi Yusof berkata MCCH akan mempamerkan karya terbaharu mengikut tema berdasarkan isu semasa setiap tiga hingga empat bulan sekali.

“Misalnya sekarang kita mengadakan pameran kartun ‘Kartunis vs COVID-19’ yang berlangsung hingga 31 Ogos yang memaparkan lebih 50 karya, bukan sahaja oleh kartunis Malaysia tetapi juga dari Indonesia dan Singapura,” katanya, menambah ini akan disusuli dengan pameran berkaitan kemerdekaan.

Menurut Tazidi, MCCH yang mengenakan bayaran masuk RM5 bukan sahaja dikunjungi peminat kartun dan komik tempatan tetapi juga pelancong luar negara.

“Ada pelancong luar negara yang juga kartunis menghabiskan masa berjam-jam untuk meneliti karya kartunis tempatan kita,” katanya yang bercadang mengadakan kelas lukisan kartun dan komik untuk generasi muda di situ.

Menurut Tazidi, selain menjadi pusat pameran, rumah seakan muzium itu juga menjadi lokasi pertemuan lebih 100 kartunis dari seluruh negara untuk berkongsi idea, sekali gus memastikan industri tersebut kekal mampan. — Bernama

See author's posts


Penjawat awam perlu berintegriti tinggi

KUCHING: Sifat jujur, amanah dan integriti adalah nilai intrinsik yang menjadi tunjang dan pasak kemajuan ekonomi di negeri selama ini.

Menteri Pelancongan, Kesenian dan Kebudayaan Sarawak, Datuk Abdul Karim Rahman Hamzah berkata, nilai berkenaan nampak biasa tetapi tanpa disedari ia memainkan peranan sebagai asas kemajuan ekonomi.

Karim yang juga Menteri Belia dan Sukan berkata, penjawat awam yang mengamalkan sifat seperti jujur, amanah serta berintegriti dapat mengelakkan diri mereka daripada mudah terjerumus dalam kancah pecah amanah atau menerima rasuah.

“Saya percaya, jika lurus pembawaan sektor awam maka luruslah jalan untuk mencapai hala tuju negara, sebaliknya jika bengkok pembawaannya maka berliku-likulah jalan tersebut,” ujarnya.

Menurutnya, sangat penting bagi Sarawak tercinta kita memiliki kumpulan penjawat awam yang tinggi penghayatan dan pengamalan nilai integritinya untuk mencapai pembangunan negara dengan cekap dan berkesan.

“Ketua jabatan dan ketua-ketua bahagian juga perlu bersikap tegas dan tidak bertolak ansur terhadap mana-mana pekerja atau mana-mana pihak lain yang terlibat dengan rasuah yang berkaitan dengan tugas tanpa mengira pangkat dan status,” katanya ketika berucap pada Majlis Perasmian Sambutan Hari Integriti dan Pelancaran Bengkel OACP 2020 di Hotel Waterfront, di sini, kelmarin.

Karim menambah kata, bagi pengukuhan integriti dalam organisasi, pembudayaan integriti dalam warga kerja juga merupakan yang paling utama kerana ia adalah batu asas dalam memberikan perkhidmatan kepada masyarakat dan pihak yang berurusan dengan kementerian.

Dalam pada itu, beliau berkata, mulai pada 23 September hingga 25 September ini, Kementerian akan menganjurkan bengkel Organization Anti-Corruption Plan (OACP) di The Waterfront Hotel sebagai usaha memberikan pendedahan kepada mereka tentang Pelan Anti-Rasuah Organisasi ini untuk tempoh 2021-2025 yang mesti dibudayakan secara menyeluruh dan konsisten.

Tambah beliau lagi, adalah menjadi tanggungjawab semua untuk memperkasa dan membudayakan amalan integriti dalam semua aspek kehidupan bagi memastikan negara Malaysia akan sentiasa ditunjangi oleh ahli masyarakat madani yang memiliki integriti diri yang tinggi.

Turut hadir, Menteri Muda Belia dan Sukan Sarawak, Datuk Snowdan Lawan; Setiausaha Tetap Kementerian Belia dan Sukan Sarawak, Nancy Jolhi dan tetamu lain.

Oleh Cheryl Law

See author's posts


Tiga sekolah di Baram masih dinaiki air

MARUDI : Tiga sekolah rendah di Baram iaitu Sekolah Kebangsaaan (SK) Long Panai, SK Benawa dan SK Penghulu Baya Mallang masih dinaiki air semalam.

Menerusi laporan Ketua Janatan Bomba dan Penyelamat Malaysia Zon 6 Miri,  Law Poh Kiong, paras air di kawasan rendah di SK Long Panai kekal 2.8 kaki sejak 6.00 pagi semalam.

Kawasan lain di sekolah tersebut yang masih ditenggelami air ialah padang sekolah, laluan simen ke sekolah, kuarters guru, pondok penjana elektrik dan pondok pam air telaga.

Paras air masih bertahan dan keadaan sekolah terkwal dan selamat.

Sementara itu paras air di SK Benawa mula naik sejak semalam secara perlahan dan kawasan yang terjajas ialah blok pentadbiran 50 sentimenter (sm), kuarters guru 40 sm, padang sekolah 56 sm dan bangunan asrama 22 sm.

Paras air di SK Penghulu Baya Mallang pula dilaporkan naik setingi dua kaki tetapi keadaan terkawal dan selamat.

See author's posts


Abang Johari kunjungi IPK Sarawak

KUCHING: Premier Sarawak, Datuk Patinggi Tan Sri Abang Johari Tun Openg mengadakan lawatan kerja ke Ibu Pejabat Polis Kontinjen Sarawak (IPK) petang tadi.

Beliau hadir ke IPK Sarawak bagi mendengar taklimat dan keperluan bantuan sumber manusia dalam persediaan menghadapi cuaca Monsun Timur Laut (MTL) yang disampaikan oleh Pesuruhjaya Polis Sarawak, Dato Mohd Azman Ahmad Sapri di bilik mesyuarat IPK Sarawak.

Turut hadir, Menteri Pelancongan, Industri Kreatif dan Seni Persembahan, Dato Sri Abdul Karim Rahman Hamzah serta Setiausaha Kerajaan Sarawak, Dato Sri  Mohamad Abu Bakar.

Terdahulu, Premier Sarawak menerima tabik hormat oleh kawalan kehormatan terdiri daripada pegawai dan anggota Pusat Latihan Polis Diraja Malaysia ( PULAPOL ) Kuching, di perkarangan kawad IPK Sarawak sejurus ketibaan beliau.

Beliau sambil diiringi Pesuruhjaya Polis Sarawak turut dibawa melihat bilik kawalan sempena Pilihan Raya Umum ke-15 (PRU-15) PDRM Kontinjen Sarawak sejurus taklimat selesai.

Turut hadir pada taklimat itu, Timbalan Pesuruhjaya Polis Sarawak, DCP Dato Mancha Ata serta barisan Ketua-Ketua Jabatan dan Formasi PDRM Kontinjen Sarawak.

Pada lawatannya juga, Abang Johari turut menyampaikan cek sumbangan kepada Ibu Pejabat Polis Kontinjen Sarawak yang diwakili Pesuruhjaya Polis Sarawak sebelum penyampaian cenderahati di Mes Pegawai Kanan IPK Sarawak.

Oleh NUR AIN OTSMAN

See author's posts


SFC komited pelihara, pulihara hidupan marin

MIRI : Kerajaan Negeri melalui Sarawak Forestry Corporation (SFC) amat komited di dalam usaha memelihara dan memulihara hidupan marin untuk mewujudkan keseimbangan ekosistem, selain menjaga khazanah negara.

Ketua Pegawai Eksekutif SFC, Zolkipli Mohamad Aton berkata, pelbagai program pembersihan di kawasan terumbu telah dijalankan secara berterusan dengan kerjasama daripada pelbagai agensi saban tahun.

“Kali ini, SFC menganjurkan program pembersihan Taman Negara Terumbu Karang Miri-Sibuti dengan kawasan pembersihan diadakan di kawasan “Siwa Reef” yang merupakan salah satu tempat terumbu karang yang indah di perairan Sarawak.

“Terumbu Karang Miri-Sibuti kebanyakannya terdapat di pesisir pantai yang kini kian terdedah kepada ancaman manusia seperti kewujudan pukat tunda dan pukat hantu yang tersangkut di dasar lautan serta sampah sarap yang dibuang ke dalam laut.

“Progam ini diharap dapat memperbaiki kualiti habitat hidupan marin dan sekali gus meningkatkan tahap kebersihan laut di kawasan terumbu karang berkenaan,” katanya semasa berucap pada majlis perasmian Program Pembersihan Terumbu Karang Miri-Sibuti di Jeti Marina di sini, semalam.

Program itu dianjurkan oleh SFC bersempena Hari Kebangsaan Ke-63 tahun, manakala program pemuliharaan eko-marin ini dijayakan dengan kerjasama daripada syarikat Petronas.

Zolkipli berkata, Taman Negara Terumbu Karang Miri-Sibuti dengan keluasan perairan 186,930 hektar telah diwartakan pada 28 Februari 2007.

Katanya, pihaknya ingin mempromosi Taman Negara Terumbu Karang Miri-Sibuti yang kaya dengan kepelbagaian biodiversiti hidupan laut kepada penduduk tempatan dan antarabangsa.

“Untuk perancangan masa depan, industri pelancongan berasaskan persekitaran laut adalah berpotensi tinggi sebagaimana yang telah dilakukan di negeri-negeri lain di Malaysia.

“Seperti yang telah diumumkan oleh Ketua Menteri Datuk Patinggi Abang Johari Tun Openg baru-baru ini, Sarawak akan mewujudkan kawasan selaman skuba dan sukan memancing untuk aktiviti eko-pelancongan,” katanya.

Selain SFC, seramai 40 penyelam terlibat dalam program tersebut yang terdiri daripada agensi-agensi seperti Jabatan Bomba dan Penyelamat Malaysia (JBPM), Polis Marin, Agensi Penguatkuasaan Maritim Malaysia (APMM), Northern Sarawak Journalist Association (NSJA) dan Petronas.

Selain itu, turut menyertai program ini ialah Future Ocean Borneo, Miri Divers, Sarawak Tourism Board (STB), Kenyalang Underwater Services, Dive@ Borneo, Piasau Boat Blub, Majestic Leisure dan Jabatan Perikanan.

Oleh Liong Chai Ling

See author's posts


Pertembungan pusingan kedua: Bagaimana kedudukan mereka?

LIGA Juara-Juara UEFA kembali pada hari Sabtu dengan baki tempat untuk di kejohanan terakhir di Lisbon menjadi rebutan ketika kelab-kelab teratas Eropah kelihatan seperti boleh terus maju dan menjulang piala pada 24 Ogos setelah penggantungan lima bulan kerana Covid-19.

AFP Sport melihat keempat aksi pusingan kedua yang luar biasa – semuanya dimainkan tanpa kehadiran penonton – untuk mengingatkan di mana mereka berada:

Juventus Lwn Lyon

(Sabtu 3.00 pagi ; Lyon menang perlawanan pertama 1-0)

Sudah hampir enam bulan sejak para pegawai di Lyon mempersoalkan keputusan untuk membiarkan perlawanan pertama diteruskan ketika kes-kes Covid-19 bermula di utara Itali.

Namun permainan itu dimainkan di hadapan hampir 60,000 penonton, termasuk hampir tiga ribu penyokong Juventus.

Gol Lucas Tousart memberikan kemenangan mengejutkan 1-0 Lyon pada malam itu, tetapi banyak yang telah berubah sejak itu – untuk permulaan Tousart tidak lagi berada di Lyon setelah menandatangani kontrak dengan Hertha Berlin.

Lyon berada di tangga ketujuh ketika musim Perancis diberhentikan lebih awal. Kekalahan mereka menerusi penentuan sepakan penalti kepada Paris Saint-Germain dalam final Piala Liga, Sabtu lalu – pertandingan kompetitif pertama mereka sejak Mac – bermaksud mereka mesti memenangi Liga Juara-Juara untuk layak ke Eropah musim depan.

Itu nampaknya tidak mungkin, tetapi untuk menyingkirkan Juventus mungkin tidak mustahil.

The Old Lady baru sahaja memenangi gelaran Serie A kesembilan berturut-turut, namun terdapat keraguan mengenai pasukan Maurizio Sarri.

Juventus hanya menang dua kali dan tewas empat kali daripada lapan perlawanan liga terakhir mereka, dan di Eropah mereka mungkin bergantung kepada selera Cristiano Ronaldo untuk mencatat lebih banyak kejayaan dalam Liga Juara-Juara.

Manchester City Lwn Real Madrid

(Sabtu 3.00 pagi; City menang perlawanan pertama 2-1)

Pasukan City, Pep Guardiola telah meraih satu kemenangan besar di Eropah musim panas ini setelah kejayaan rayuan kelab itu di Mahkamah Timbang Tara untuk Sukan yang menyaksikan penggantungan dua tahun Liga Juara-Juara mereka dibatalkan.

Itu mungkin bermakna mereka mempunyai lebih motivasi untuk pergi jauh dan memenangi trofi buat kali pertama, walaupun Guardiola menegaskan “masalah ini sudah selesai”.

Mereka berada dalam posisi utama untuk mara ke suku akhir setelah menang 2-1 di Sepanyol dalam perlawanan pertama, ketika penalti Kevin De Bruyne mengesahkan kemenangan.

Walaupun begitu mereka akan kehilangan Sergio Aguero yang cedera, dan ada tekanan ke atas mereka. Kempen domestik mereka kurang memuaskan dan pencapaian tinggi City dalam Liga Juara-Juara setakat ini tetap menjadi kekalahan kepada Real di separuh akhir pada tahun 2016.

Madrid, sebaliknya, pernah berada di sana dan telah banyak kali melakukannya sebelum ini, memenangi pertandingan ini empat kali dalam tenpoh enam tahun terakhir.

Pasukan Zinedine Zidane masih segar daripada merampas gelaran La Liga Sepanyol setelah rentak menarik selepas ‘lockdown’ Covid-19. Namun, mereka mesti melakukannya tanpa Sergio Ramos, yang digantung setelah dibuang padang pada perlawanan pertama.

Bayern Munich Lwn Chelsea

(Ahad 3.00 pagi ; Bayern menang perlawanan pertama 3-0)

Ini tentunya hanya formaliti, dengan Bayern menghasilkan penampilan yang menakjubkan untuk mengalahkan Chelsea 3-0 pada Februari terima kasih kepada dua gol Serge Gnabry dan gol Robert Lewandowski.

Pasukan dari Bavaria muncul di mana mereka berhenti dengan penuh bergaya ketika Bundesliga kembali pada pertengahan Mei, merangkul gelaran berganda dengan memenangi Bundesliga dan Piala Jerman dengan memenangi 11 perlawanan berturut-turut selepas ‘lockdown’.

Secara keseluruhan pasukan Hansi Flick telah menang 17 kali dan tidak tewas dalam 26 perlawanan sejak awal Disember. Lewandowski menjaringkan 51 gol musim ini.

Oleh itu, fokus mereka harus berada di separuh akhir menentang Barcelona atau Napoli, sementara tekanan di tangan Chelsea setelah mereka berjaya menduduki empat tempat teratas dalam Liga Perdana Inggeris.

Pasukan Frank Lampard tewas kepada Arsenal dalam final Piala FA hujung minggu lalu dan kehilangan Cesar Azpilicueta dan Christian Pulisic kerana kecederaan dalam perlawanan yang sama. Ini nampaknya tugas yang mustahil bagi mereka.

Barcelona Lwn Napoli

(Ahad 3.00 pagi ; Perlawanan pertama seri 1-1)

Setelah melepaskasn gelaran La LIga Sepanyol kepada Real Madrid, Barcelona tidak dapat memikirkan tersingkir daripada Liga Juara-Juara, tetapi mereka jauh daripada selamat menentang Napoli.

Mereka seri 1-1 dalam perlawanan pertama di Itali dengan Antoine Griezmann membatalkan gol pembukaan Dries Mertens, jadi Barca berada dalam kedudukan baik. Namun, semuanya tidak baik di Camp Nou, dengan jurulatih Quique Setien dalam pemerhatian ketat.

Barca sedang mencari Piala Eropah keenam, lima tahun selepas kejayaan terakhir mereka. Lionel Messi telah berusia 33 tahun sejak perlawanan pertama dan masa hampir habis untuk pemain dari Argentina itu menjulang semula trofi.

Napoli merupakan sebuah kelab di bawah kendalian Gennaro Gattuso, menyaksikan kemenangan mereka mencatat kemenangan ke atas Juventus menerusi penentuan sepakan penalti dalam final Piala Itali pada bulan Jun dan menegaskan kenyataan mereka baru-baru ini dengan menandatangani penyerang Lille dari Nigeria, Victor Osimhen dengan bayaran yang boleh mencapai 80 juta euro. – AFP

See author's posts


Sejarah Iban

Tusun Ke-23

LEKA jaku, Iban / “Sea Dayak” dikena sida pemansik antropologis nyebut seraban bansa ti bejaku ngena jaku Iban (Ibanic speaking people). Leka jaku “Ibanic” ditengkebang Alfred B Hudson (1970), Professor Emeritus| University of Massachusetts, Amherst, Department of Anthropology. Nitihka pansik analisis “HVS-I region (12.4.2011)”, nunjukka Iban @ Ibanic Group nadai bida ari raban orang asal menua “indigenous people”. Kenu ku sida pemansik antropologis, bepelasarka cytochrome b gene, bansa Dayak @ Ibanic Group, endang seraban enggau orang asal menua (Orang Asli) di menua bukai. Nya alai, Iban nya seraban ari peturun Dayak Borneo ti datai ari menua Yunnan di China enggau Kemboja baka ti udah disebut dulu agi ari tu. Kenu ku sekeda penulis Orang Putih, leka jaku “Iban” datai ari jaku bansa Kayan “Hivan” ti mai reti orang ti udah pindah ari menua bukai tauka orang ti udu bejalai kin kia. Bisi mega sida ke tuai  madah, bansa Iban bulih nama “Iban” ari cherita Tindin “Bragah Ngindang” seduai Entinggi “Keti Aur Tulang”. Amai tauka enda, dua iti teori nya, ukai pekara ti berat lalu nyadi batang kelikuh bansa Iban Sarawak.

SAPA IBAN REMUN?

“Aku endang deka jadi enggau nuan, enti apai indai nuan udah setuju,” ku timbal Numpi.

“Au, manah mih nya. Suah amai aku deka datai ngagai nuan maya nuan nyala ba ai tasik nya. Aku mih ti tama jala nuan nya. Nama aku Rambia Bunsu Betong. Enti semua nuan agi nikauka aku tadi, engka enda bala menyadi aku setuju, aku nyadi bini nuan,” pia ku indu nya bejaku baru.”

Lemai nya mih seduai berengkah jadi melaki bini nyentuk ke seduai bisi anak ti diberi seduai nama Maar. Udah anak seduai  nya besai-sebesai, datai ke bebelas taun, indai iya pan madahka diri deka pulai ngagai menua asal iya.

“Aku enda ulih lama jadi enggau nuan Numpi, laban aku enda tau enda pulai ngagai menua aku empu ti enda temu nuan endur. Taja pia, nuan anang ga tusah ati tegal ti sarak enggau aku. Aku deka ngasuh seiku indu datai ba nuan awakka iya ulih nyadi bini nuan lalu nulung nuan nyaga anak tua,” ku Rambia Bunsu Betong .

Udah ninggalka jaku nya, indu nya pan lesap nadai dipeda agi. Entah kini penunga? Peli-peli ngapa mata Numpi enggau anak iya tinggal kediri.

Hari seiti, Numpi nyala baru ke tasik. Sekali nya iya bulih seiku ikan patin ti besai amai. Udah nya, iya pan deka pulai ke rumah mai ikan patin nya. Maya ti bekayuh mulaika diri ke rumah iya empu, iya pan mansa rumah panjai bansa Dayak Iban di Sebuyau ti benung begawai. Lebuh sida dia tepedaka iya, sida pan ngangau lalu ngasuh iya ngetu tang iya madahka diri enggai laban berumban mai ikan patin nya ke lauk seduai anak iya. Engka laban ti udah bungau, ngelu pala, sida ba rumah nya pan majak ngumbuk mai iya niki.

“Mali, unggal. Anang enda niki mih, enggaika puni. Kami tu benung begawai. Agi mayuh amai tuak enggau utai diempa kami  dia,” pia ku sida nya ngumbuk Numpi.

Ninga jaku umbuk sida serumah nya, Numpi pan nanchangka perau iya ba penyangkai sida nya lalu niki ke rumah panjai nya. Datai iya ba rumah panjai nya, Numpi pan ditumi sida serumah nya enggau tuak sereta mayuh macham utai diempa. Iya mega nyau bagak-sebagak bejaku sereta begagai enggau sida serumah nya. Nyau kelama-lama iya pan enda ingatka ikan patin ti ditinggalka iya dalam perau iya nya. Lebuh iya teingatka ikan patin nya, iya lalu ngasuh seiku nembiak lelaki ngambi ikan nya awakka dipanduk ke tabas sida ngirup. Ninga munyi nya nembiak nya pan belanda ke pendai sida deka ngambi ikan ti ku Umpi tadi. Datai ba perau Numpi, nembiak nya pan tepedaka seiku indu dara ti bajik amai duduk ba perau Numpi nya. Nembiak nya tadi pan nanya indu nya.

RAMBIA BUNSU PATIN

“Aya Numpi ngasuh aku ngambi ikan patin ba perau iya tu. Ni ikan patin nya, ibu?” ku nembiak nya. Indu nya enda ibuhka tanya nembiak lelaki nya. Meda baka nya, nembiak nya tadi pan pulai ke rumah panjai sida baru lalu madahka Numpi pasal utai ti dipeda iya.

Ninga munyi nya, Numpi tekenyit amai lalu pulai jejempat ngagai perau iya nya. Datai iya dia, iya pan tepedaka indu nya amai bisi duduk ba perau iya. Iya pan muka tali perau lalu ngejangka diri ari pendai rumah panjai nya. Lama seduai sama enda tebantaika jaku. Numpi malu-malu asai meda pemajik indu nya. Enti aku nanya iya lagi, kada iya deka nyaut aku, ku Numpi  bejaku kediri dalam ati. Enda lama udah nya, maya Numpi ti bebendar bekayuh indu iya pan bejaku ngepunka randau seduai.

“Nuan tu nyelai amai, Numpi. Kati nuan berani ninggalka anak nuan diau kediri di rumah nadai orang nyaga?”  ku indu nya.

“Amai salah mih aku tu. Tang, sapa nuan tu lalu ari ni penatai nuan?” ku Numpi nimbal jaku indu nya.

“Aku tu mih ikan patin ti ulih nuan nyala tadi. Nama aku  Rambia Bunsu Patin. Ninga munyi nya Numpi pan badu bejaku lalu bendar agi bekayuh nyentuk ke seduai datai ba penyangkai. Maya seduai ti sama seretai niki ke rumah Numpi agi ingatka semaya bini iya keterubah suba. Indai Maar bisi madahka diri deka ngasuh indu seiku datai ngagai pengidup seduai menyanak nya. Lemai nya seduai pan berengkah jadi melaki bini.

Setaun udah jadi melaki Rambia Bunsu Patin pan beranak lalu ngadaka anak lelaki ti diberi seduai nama Lau Moa. Enda lama udah Lau Moa nya besai datai ke bebelas taun bini iya nya mega madahka diri deka pulai ngagai menua asal iya empu.

“Aku pan enda ulih lama begulai sejalai enggau nuan, Numpi. Aku enda tau enda pulai ngagai menua aku empu ti enda ulih temu nuan. Nya alai berengkah ari sehari tu peturun nuan enda tau makai ikan patin,” ku indu nya.

Udah nyebut jaku nya indu nya pan lesap, nadai dipeda agi. Naka penusah ati Numpi beserara enggau bini iya ti bajik nya. Taja pia, iya bisi ga endur ngaitka ati. Nyau kelama-lama, ati iya pan teperindang meda dua iku anak lelaki iya nya.

PENGAP GAWAI BURUNG TULIN

Udah anak Numpi ti benama Maar berangkat bujang, besai tuai, Maar bebini jadi enggau indu ti benama Riu, anak Orang Kaya Saja iya nya tuai bansa Dayak Iban Remun. Peturun Maar nyadi tuai bansa Dayak ti diau antara menua Dayak Iban Sebuyau enggau Dayak Bidayuh  menua Bagi Kesatu, Sarawak ke diatu. Menyadi Maar, Lau Moa pindah ke Batang Skrang, pati Batang Lupar lalu nguaika bini iya ba menua nya. Nyau betaun-taun diau di Skrang Lau Moa mih pan nyadi tuai bansa Dayak di menua nya lalu orang ti keterubah iya berimba menua di Nanga Skrang  lalu diau mendam dia. Iya mih apai sida lemambang ti benama Geringu, Sumbang, Sudok enggau Malang. Kenu ku cherita tuai kelia, sida tu mih lemambang ti kala belajarka Pengap Gawai Burung ti tulin ari lemambang Sengalang Burong empu ti benama Sampang Gading.

Mayuh peturun Lau Moa agi diau mendam di menua Skrang, Saribas enggau Kalaka datai ke sehari tu. Lau Moa mega apai Chaong ti beranakka siku Tuai Iban ti berani sereta tebilang benama Tindin “Pimpin Bragah Ngindang” ti mungkar  menua Batang Paku. (Referen maya &  kolobrasyen: Tetuan Alexander Mering – Kabupaten Sintang (Bachelor of Law, UNTAN, Pontianak,  Indonesia & The Encyclopaedia of Iban Studies, Volume III, Joanne and Vinson H. Sutlive.).

(Betampung ba Tusun Ke-24  minggu nyin ila)

Artikel ti deka nyadi bup tu ila, endang deka befokus ba senentang perugan Dayak @ Ibanic Group aja, ukai reti kitai ngelaung tauka enggai begulai enggau bansa Dayak bukai, tang awakka mudah agi dipansik laban mit agi rampa. Bansa Dayak bukai awakka sida empu ga mansik. Nitihka pansik Litericha & Sains Spiritual, Dayak @ Ibanic Group tu ukai semina kala diau begulai enggau Bunsu Petara (Dewa) – Sengalang Burung tujuh iku diri menyadi, Orang Panggau Libau enggau mayuh bansa Antu, dulu kelia; tang bansa Dayak Borneo @ Ibanic Group mega datai ari peturun Bunsu Petara (Dewa, Dewi) ti bechampur enggau mensia dunya  (1) Bunsu Petara (Dewa) + Mensia   (i2) Antu + Mensia + Bunsu Petara. Ila kita meda lenak agi amat tauka enda utai tu. Pia mega, tuai-tuai Iban Sarawak dulu kelia endang dipilih Bunsu Petara, atas pemendar ari Petara (Tuhan, God Almighty). Pechaya tauka enda, bepanggai ba pemacha empu. Engka bisi ga pemacha deka nemu pasal referen artikel tu, endang enda ulih dirintai ditu laban kelalu mayuh, lalu deka ditulis dalam bup maya dichelak ila. Engka mega bala pemacha bisi utai ditanya tauka deka ngirum infomasyen enggau gambar ti releven ngagai aku tau ngiga aku ba lumur WhatsApp tu: 013 8325146  tauka  SMS  0111 401 9115.

See author's posts


Menyuntik semangat patriotisme pelajar PLF

Menjelang hari kemerdekaan yang bakal disambut pada 31 Ogos ini,  silabus pendidikan banyak menjurus kepada aktiviti-aktiviti berkaitan aspek kenegaraan.

Dari kelas taska, tadika, sekolah rendah dan menengah, sekurang-kurangnya satu aktiviti berkaitan hari kemerdekaan diadakan bagi menyuntik semangat kenegaraan di kalangan pelajar.

Pelajar kelas dewasa atau lebih dikenali sebagai Kelas Pendidikan Literasi Fungsian (PLF) di bawah kelolaan Jabatan Kemajuan Masyarakat (KEMAS) juga tidak terkecuali didedahkan dengan aktiviti serupa.

Di Kelas PLF Rumah Pree Anak Randie, Sengkabang Bukit dan Kelas PLF Kampung Pemindahan Marudi, para pelajar dewasa ini dilibatkan dengan beberapa aktiviti bertemakan kemerdekaan seperti Mewarna Logo Hari Kemerdekaan Tahun 2020, Kuiz Bertemakan Kemerdekaan, sumbangan Kek Merdeka dan Kibaran Jalur Gemilang.

Menurut Pegawai Pemaju Masyarakat PLF, Rita Sultan Abdullah, aktiviti ini memang dirangka dengan sasaran meningkatkan lagi semangat patriotisme di kalangan para pelajar ini.

Meskipun aktivitinya amat sederhana tetapi mesejnya besar, terutama mengingatkan mereka kembali dengan zaman-zaman sebelum kemerdekaan serta pelbagai nikmat yang rakyat negara ini nikmati selepas merdeka.

“Ada ramai di kalangan pelajar PLF yang lahir sebelum merdeka, jadi mereka sudah melihat sendiri bagaimana perubahan yang berlaku di sekeliling mereka.  Bersempena dengan sambutan Hari Kemerdekaan ini, kita mahu mereka turut serta meraikannya,” kata Rita.

Melalui aktiviti Kuiz Kemerdekaan, para pelajar diuji pengetahuan mereka tentang hal-hal berkaitan kemerdekaan seperti tarikh sambutan Hari Merdeka, tema sambutan Hari Kemerdekaan, nama pemimpin dan sebagainya.

Malah pelajar juga didedahkan secara ringkas dengan perkembangan-perkembangan terkini di dalam negeri atau negara.

“Diharapkan dengan aktiviti seperti ini para pelajar tahu serba-sedikit tentang perkembangan yang berlaku di negara ini. Kita juga berharap pengetahuan ini akan mereka kongsi dengan anak-anak atau rakan-rakan lain,” tambah Rita.

Sementara itu, Kelas PLF kelolaan KEMAS ini mensasarkan golongan dewasa, belia dan beliawanis serta remaja yang tercicir persekolahan untuk menjadi celik huruf dan celik angka.

Antara kriteria untuk peserta yang ingin menyertai kelas dewasa adalah mereka pernah bersekolah tetapi tidak menamatkan sesi persekolahan atau tidak pernah ke sekolah langsung.

Had umur mereka yang layak adalah dari 7 tahun sehingga 60 tahun tetapi tertakluk kepada daya penglihatan  atau kemampuan peserta sendiri.

Peluang juga diberikan kepada golongan yang tidak mempunyai dokumen pengenalan diri seperti tiada sijil lahir dan tiada kad pengenalan .

Kelas dilaksanakan selama tiga jam, sehari dalam seminggu dengan bertunjangkan konsep 3M (membaca, menulis, mengira), ditambah dengan skop wajib ajar iaitu aspek Kesihatan, Kesedaran Sivik, Ekonomi, Perlembagaan dan Kekeluargaan.

Pelaksanaan kelas dewasa ini bermatlamat mengurangkan kadar buta huruf dan seterusnya mencapai kadar sifar buta huruf di kalangan warga pedalaman negeri ini.

Oleh Haini Darani

See author's posts


Majlis Raja-Raja cadang kuasa lantik lima anggota JAC bukan lagi dibuat PM

KUALA LUMPUR, 30 Nov (Bernama) — Majlis Raja-Raja mencadangkan agar pelantikan lima daripada sembilan anggota Suruhanjaya Pelantikan Kehakiman (JAC) tidak lagi dibuat oleh Perdana Menteri, agar keanggotaan suruhanjaya itu lebih seimbang dan tidak membawa kepentingan mana-mana pihak.

Pengerusi Mesyuarat Majlis Raja-Raja ke-260, Yang Dipertuan Besar Negeri Sembilan Tuanku Muhriz Tuanku Munawir bertitah dari segi sistem kehakiman, Majlis Raja-Raja bertanggungjawab dalam melantik hakim-hakim di Malaysia dan proses pelantikan hakim pada masa ini dilihat mempunyai kelemahan serta boleh diperbaiki termasuk keanggotaan JAC.

Baginda bertitah JAC memainkan peranan utama dalam mengemukakan cadangan pelantikan hakim, justeru keanggotaannya kritikal dalam memastikan suruhanjaya itu terus menjadi amalan serta pegangan semua selain berkemampuan mengemukakan nama-nama hakim yang berintegriti dan berkaliber.

“Sebaliknya ia (kuasa melantik keanggotaan JAC) diberi kepada beberapa institusi lain seperti Majlis Peguam Malaysia, Persatuan Undang-Undang Sabah, Persatuan Peguambela Sarawak dan Jawatankuasa Pemilih Parlimen.

“Pada masa ini, JAC mempunyai sembilan anggota keahlian dengan empat daripadanya merupakan hakim yang sedang memegang jawatan terkanan manakala lima lagi ahlinya adalah individu yang dilantik oleh Perdana Menteri,” demikian menurut titah perutusan Tuanku Muhriz sempena Mesyuarat Majlis Raja-Raja ke-260 yang berlangsung di Istana Negara, hari ini.

Terdahulu, Tuanku Muhriz mempengerusikan mesyuarat itu yang berlangsung selama dua hari, bermula semalam.

Yang di-Pertuan Agong Al-Sultan Abdullah Ri’ayatuddin Al-Mustafa Billah Shah serta Raja dan Sultan negeri-negeri turut berkenan berangkat hadir pada mesyuarat itu, yang juga dihadiri Yang Dipertua Negeri Pulau Pinang, Melaka, Sabah dan Sarawak.

Selain ini, Majlis Raja-Raja turut mencadangkan supaya struktur JAC turut dinilai semula dengan rundingan dibuat antara kerajaan, ahli-ahli JAC sedia ada, badan-badan guaman serta institusi-institusi atau pihak berkepentingan lain yang relevan.

Baginda turut menzahirkan keyakinan jika penambahbaikan dilaksanakan, JAC mampu menjalankan tanggungjawabnya dengan lebih berkesan dan menjadikan pemilihan serta pelantikan hakim-hakim di Malaysia adalah daripada kalangan individu yang berkeperibadian mulia, telus dan adil.

“Memetik dua daripada lima prinsip Rukun Negara iaitu Keluhuran Perlembagaan dan Kedaulatan Undang-Undang, prinsip ini amat penting untuk memastikan agensi penguatkuasaan dan badan kehakiman, bebas daripada sebarang pengaruh luar dalam melaksanakan tanggungjawab mereka,” titah Tuanku Muhriz.

— BERNAMA

See author's posts


GASAK eksklusif untuk Sarawak sahaja

KUCHING: Gabungan Anak Sarawak (GASAK) tidak akan terkesan dengan senario politik di Semenanjung kerana parti itu hanya menumpukan kepentingan negeri ini dan eksklusif untuk rakyat Sarawak sahaja.

Presiden GASAK, Bobby William berkata demikian ketika diminta mengulas susulan pengumuman mengejut Presiden Parti Keadilan Rakyat (PKR), Datuk Seri Anwar Ibrahim berkenaan pembentukan kerajaan baharu di bawah pimpinannya, baru-baru ini.

“Tidak kira siapa pun menjadi Perdana Menteri, mereka (Kerajaan Persekutuan) tetap tidak akan memberikan perhatian kepada kita di Sarawak dan Sabah.

“Oleh itu, GASAK kekal dengan prinsip untuk menolak kerjasama dengan mana-mana parti dari Malaya (Semenanjung) serta rakan sekutunya seperti Gabungan Parti Sarawak (GPS) dan meneruskan perjuangan utama untuk Sarawak,” ujarnya.

Ketua Pengerusi GASAK, Lina Soo yang turut hadir berpendapat pembubaran parlimen adalah jalan terbaik bagi menyelesaikan kemelut pertukaran kerajaan.

“Sekiranya konflik seperti ini berterusan, ekonomi negara akan terjejas kerana ramai pelabur luar negara akan menarik balik keyakinan mereka untuk melabur di sini,” katanya.

Terdahulu, GASAK mengadakan sidang media bagi mengumumkan pendaftaran rasmi mereka kepada Jabatan Pendaftaran Pertubuhan (ROS) Malaysia beserta logo baharu gabungan tersebut.

Bobby selaku Presiden mengesahkan setakat ini sebanyak sepuluh calon dan tambahan seorang lagi calon dari kerusi Dewan Undangan Negeri Pujut iaitu Fong Fau Teck, akan bertanding untuk pilihan raya akan datang.

Selain itu, Bobby turut menegaskan GASAK akan menggunakan manifesto daripada Aspirasi untuk pilihan raya nanti.

“Sekiranya pilihan raya diadakan dalam masa terdekat dan kami (GASAK) belum sempat didaftarkan secara lengkap, kami akan menggunakan logo Parti Aspirasi Rakyat Sarawak (Aspirasi).

“Kami akan menggunakan hanya satu logo di bawah satu gabungan sahaja, GASAK atau Aspriasi, bagi mengelakkan pertembungan sesama parti komponen dalam menentang musuh utama kami iaitu parti dari Malaya dan GPS,” tambah Bobby.

See author's posts


1.4 juta orang sembuh

Ankara: Jumlah pesakit Covid-19 yang pulih di seluruh dunia melebihi 1.4 juta pada Isnin, lapor agensi berita Anadolu menurut data Universit Johns Hopkins di Amerika Syarikat (AS).

Di seluruh dunia, seramai 1,408,705 pesakit sembuh, 282,694 lagi meninggal dunia, manakala lebih 4.1 juta orang dijangkiti.

Jumlah pesakit yang sembuh paling ramai dilaporkan di AS iaitu seramai 216,169.

Bagaimanapun, AS kekal negara paling teruk dilanda wabak menyaksikan lebih 1.32 juta kes disahkan dan lebih 79,500 kematian.

Diikuti Jerman dengan 144,400 pesakit pulih, Sepanyol (136,166), Itali (105,186) dan Turki (92,691).

Kes Covid-19 dilaporkan di 187 negara dan wilayah sejak virus itu muncul di Wuhan, China pada Disember lalu.-Bernama

See author's posts


Kemenangan 76 kerusi adalah bonus – Fazzrudin

KUCHING: Kemenangan majoriti dua pertiga Gabungan Parti Sarawak (GPS) pada Pilihan Raya Negeri (PRN) ke-12 kali ini dalam jangkaan dan kejayaan, memenangi 76 kerusi yang dipertandingkan adalah bonus.

Pemenang Kerusi Dewan Undangan Negeri (DUN) Tupong, Fazzrudin Abdul Rahman berpendapat bahawa kemenangan dua pertiga GPS tidak menjadi masalah disebabkan apa-apa yang telah dilakukan dalam masa tiga tahun sejak Ketua Menteri, Datuk Patinggi Tan Sri Abang Johari Tun Openg menerajui tampuk kepimpinan.

Katanya, Ketua Menteri telah menekankan kepada pembangunan digital disebabkan ia adalah masa hadapan dan seluruh dunia sekarang memberi penekanan tentang pembangunan digital dan sudah tentu kerajaan tidak mahu ketinggalan.

“Kedua adalah pembangunan luar bandar, sering kali didengar pada setiap PRN sentimen yang sentiasa dibawa oleh pihak pembangkan adalah sudah 50 tahun merdeka tetapi masih tidak ada pembangunan walaupun sebelum itupun kerajaan banyak melaksanakan pembangunan.

“Tetapi dalam masa tiga tahun, begitu jelas sekali pembangunan infrastruktur luar bandar yang telah dilaksanakan oleh Ketua Menteri dan ia dirasai oleh seluruh masyarakat di negeri Sarawak. Sudah tentu mereka yakin dengan kepimpinan GPS di bawah pimpinan Abang Johari, maka sudah tentu apabila tiba masa PRN mereka tahu siapa yang paling layak memimpin negeri.

“Apatah lagi semasa Covid-19 melanda, banyak bantuan telah kerajaan berikan kepada masyarakat.

“Tiga faktor tersebut, kita yakin bahawa GPS akan memenangi PRN ini dengan majoriti dua pertiga dan dengan kemenangan 76 kerusi, itu adalah satu bonus kepada GPS,” katanya.

Beliau berkata demikian pada Sembang Politik Bersama Utusan Sarawak dan Jiwa Bakti di Hotel Samudra, semalam yang mengupas tentang pascaPRN.

Ditanya mengenai Parti Keadilan Rakyat (PKR) dan Amanah tidak memenangi sebarang kerusi  bermaksud sama ada rakyat Sarawak menolak parti luar ataupun ia berkaitan dengan slogan GPS ‘Sarawak Diutamakan’, Fazzruddin berpendapat bahawa perkara itu sudah pun bermula sejak zaman Allahyarham Pehin Sri Adenan Satem (Tok Nan) lagi.

Katanya, pada ketika itu sudah ada sentimen bahawa ‘orang Sarawak sahaja yang dapat jaga Sarawak’, maka ia dimulakan dari Tok Nan dengan kerajaan memperjuangkan hak-hak Sarawak.

“Hak-hak ini diperjuangkan dalam konteks mengikut Perlembagaan Malaysia dan menurut lunas undang-undang yang sedia ada bukannya sembarang sahaja, tidak … dengan lunas undang-undang tersebut kerajaan memperjuangkan hak yang telah termaktub dalam dokumen Perjanjian Malaysia 1963 & Laporan Jawatankuasa Antara Kerajaan (IGC), Perlembagaan Negeri Sarawak dan juga Perlembagaan Malaysia.

“Sebab itu, apabila disambung oleh Abang Johari, kerajaan telah membentuk parti sendiri yang lebih memahami kehendak dan keperluan dalam jangka masa panjang dan pendek penduduk, maka ia diperkuatkan lagi dengan pembentukan GPS.

“Sewaktu pembentukan tersebut, kerajaan telah menerima maklum balas positif daripada rakyat bahawa mereka yakin parti Sarawak akan dapat membawa Sarawak ke peringkat yang lebih jauh, jadi ia bermula dari zaman Tok Nan dan disambung oleh Abang Johari,” katanya.

Tambahnya, apabila Ketua Menteri mengambil alih kerajaan, beliau menunjukkan prestasi kerjanya dan menunjukkan kepada para pengundi segala apa yang dilaksanakan oleh GPS.

“Tidak dapat dinafikan banyak pencapaian yang telah dilaksanakan, jika dilihat dengan mata kasar, jika dengar dengan telinga … pergilah ke kawasan pendalaman, ada projek bekalan air telah siap, ada yang sedang dalam pembinaan seperti projek bekalan elektrik, projek jalan yang sekian lama menjadi retorik yang digunakan oleh pihak pembangkang, tetapi kerajaan telah laksanakan dalam masa tiga tahun.

“Jadi ia menguatkan lagi bahawa parti Sarawak tahu apa-apa yang dimahukan oleh orang Sarawak, maka sebab itulah saya melihat PKR, Amanah dan Parti Islam Se-Malaysia (PAS), perjuangan mereka tidak relevan di Sarawak,” ujarnya.

Oleh JEAKQLEYN YACHO

See author's posts


PFF hulur 500 bungkusan makanan

SIBU: Bertujuan untuk membantu mengurangkan bebanan golongan kurang upaya dan ibu tunggal, Petro Flanges & Fitting (PFF) telah mengambil inisiatif menghulurkan 500 bungkusan bantuan makanan.

Daripada jumlah tersebut,masing-masing sebanyak 200 bungkusan bantuan makanan untuk Daerah Sibu dan Kanowit serta Kapit (100 bungkusan bantuan makanan).

Bantuan tersebut telah diserahkan oleh Pengarah Projek Petro Flanges & Fitting, Azizei Fauzi, bagi mewakili pengarah syarikat tersebut,Nuraiman Annuar.

Menurut Azizei, pihaknya menyerahkan bungkusan bantuan makanan tersebut kepada Pejabat Kebajikan Bahagian Sibu untuk proses pengagihan.“Ini merupakan bantuan ikhlas daripada pihak syarikat kami kepada golongan kurang upaya dan ibu tunggal.

“Sebelum ini, pihak kami juga telah menghulurkan bantuan kepada mangsa kebakaran, tetapi ia tidak sepertimana hari ini, dimana kami datang dari Kuching untuk menghantar bungkusan bantuan makanan ke Sibu,”jelasnya.

See author's posts


Dr. Sim bidas kenyataan Chong

CONNIE CHIENG

KUCHING: Menteri Kerajaan Tempatan dan Perumahan, Dato’
Sri Dr. Sim Kui Hian membidas Ahli Parlimen Stampin, Chong Chieng Jen dan
pembantu peribadinya, Michael Kong, kerana membuat fitnah dan tuduhan tidak
berasas kepada beliau, SUPP dan GPS dengan tujuan untuk mengelirukan warga
Sarawak.

Dr. Sim berkata, walaupun kedua-dua mereka telah diberi
surat bertarikh 3 April oleh Kementerian Kebajikan yang menerangkan isu
peruntukan kebajikan, mereka masih lagi membuat kenyataan yang tidak berasas.

Beliau berkata, surat tersebut telah menerangkan bahawa Kerajaan
Sarawak telah menukar arahan terdahulu berkenaan dengan peruntukan tersebut dan
Kerajaan Sarawak telah memberi keterangan bahawa peruntukan tersebut akan
diperuntukkan menerusi pejabat daerah atau Jawatankuasa Pengurusan Bencana dan
bukannya menerusi ahli Dewan Undangan Negeri.

Namun, Dr. Sim berkata, Chong dan Kong masih lagi membuat
kenyataan fitnah dan tuduhan tidak berasas di laman media sosial Facebook
bahawa Dr. Sim telah menyalahguna kuasa untuk mengawal peruntukan bahan makanan
untuk membantu mereka yang memerlukan pada masa wabak ini.

Beliau menyeru Chong dan Kong jangan bermain politik
kerana kebajikan warga Sarawak adalah lebih penting dan kenyataan yang tidak
berasas ini tidak harus dibuat langsung dan sebaliknya mereka berdua perlu
meminta maaf di atas kesilapan ini.

“Sebagai peguam dan ahli politik, kedua-dua mereka tidak
seharusnya berbuat demikian untuk kepentingan politik masing-masing dan ini
amat menyedihkan,” kata Dr. Sim.

Dr. Sim menyeru warga Sarawak supaya jangan terpedaya
dengan fitnah ini dan sebaliknya bersatu untuk menangani isu wabak Covid-19.

See author's posts


Amazing Race Sarawakku Sayang 2022 tarik 250 peserta

KUCHING: Pertandingan Amazing Race Sarawakku Sayang 2022 dianjurkan oleh Majlis Kebajikan dan Sukan Anggota-anggota Kerajaan Malaysia (MAKSAK) Wanita menyaksikan penyertaan seramai 250 penjawat awam wanita jabatan Kerajaan Negeri serta Kerajaan Persekutuan.

Majlis pelepasan peserta telah disempurnakan oleh Setiausaha Kerajaan Sarawak merangkap Pengerusi MAKSAK Negeri Sarawak, Dato Sri Mohamad Abu Bakar Marzuki di lokasi bermulanya pertandingan iaitu di hadapan Bangunan Dewan Undangan Negeri (DUN) Lama di sini pada Sabtu yang berakhir di Damai Beach Resort, Santubong.

Program ini merupakan aktiviti sukan dan sosial untuk menggalakkan penjawat awam wanita beriadah yang melibatkan sebanyak 50 pasukan dengan setiap pasukan diwakili oleh lima orang peserta

Penganjuran Amazing Race Sarawakku Sayang ini merupakan aktiviti tonggak tahunan MAKSAK Wanita Negeri Sarawak sejak tahun 2012.

Turut hadir, Timbalan Setiausaha Kerajaan Sarawak Datuk Ik Pahon Joyik, Pengerusi MAKSAK Wanita Sarawak Datin Sri Baduyah Bujang dan Setiausaha Sulit Kanan Premier Sarawak Dato Khir Busrah.

Oleh AZREEN KERIA

See author's posts


PKPB bawa rahmat kepada peniaga kecil

KUALA NERUS: Bagi peniaga kecil yang bergantung kepada hasil jualan untuk menjana pendapatan, pelaksanaan Perintah Kawalan Pergerakan Bersyarat (PKPB) sejak Isnin  membawa rahmat kepada peniaga kecil-kecilan untuk melariskan semula produk jualan mereka di sekitar Terengganu.

Bagi seorang peniaga pavlova, Siti Nur Ain Roslan, 31, PKPB yang tidak lagi mengehadkan pergerakan dengan terlalu ketat berbanding Peintah Kawalan Pergerakan (PKP) memberikannya peluang untuk mengiklankan pencuci mulut yang berasal dari Perancis itu dengan lebih meluas menggunakan khidmat dua penghantar makanan.

“Sebenarnya, sejak PKP bermula 18 Mac lepas pun, saya masih menerima tempahan pavlova namun ia agak terhad kepada penduduk sekitar sahaja memandangkan ketika itu penghantaran hanya dibenarkan untuk 10 kilometer (km) sahaja.

“Alhamdulillah, sejak PKPB,  saya mula menerima tempahan daripada pelanggan yang agak jauh kerana ‘runner’ sudah boleh bergerak ke kawasan di daerah berhampiran seperti Kuala Terengganu dan Marang,” katanya ketika ditemui Bernama semalam.

Selain dua penghantar makanan, Siti Nur Ain turut mempunyai dua pekerja untuk membantu proses pembuatan pavlova dan menjualnya pada harga RM38 untuk saiz enam inci, RM50 (saiz lapan inci) dan saiz 10 inci pula dijual pada harga RM100.

Meskipun pavlova bukanlah pencuci mulut yang sinonim dengan rakyat Terengganu, namun permintaannya sentiasa ada terutama dalam kalangan anak muda dan mereka berasal dari luar Terengganu yang kini menetap di negeri ini.

Pemilik Ain Roslan Enterprise itu berkata, beliau sangat mengutamakan kualiti dengan menggunakan buah-buahan import yang segar agar dapat memenuhi citarasa pelanggan.

“Proses pembuatan pavlova agak rumit, perlu dilakukan dengan hati-hati serta penuh kesabaran… tidak boleh ala kadar sahaja kerana ia adalah pencuci mulut premium yang mempunyai keunikan rasa tersendiri,” katanya.

Graduan Ijazah Sarjana Muda Komunikasi (Kepujian) Universiti Sains Malaysia itu mula menceburi bidang pembuatan kek, biskut dan roti pada 2015 dan banyak mengiklankan produk jualannya dalam  laman sosial seperti Facebook dan Instagram.

“Alhamdulillah, pada saat masih ada peniaga lain yang runsing dengan untung nasib perniagaan mereka, saya masih mampu berkongsi rezeki dengan dua penghantar makanan dan dua pembantu hasil jualan pavlova ini.

“Saya cuba memanfaatkan sepenuhnya penggunaan media sosial kerana ia adalah platform pemasaran terbaik secara percuma dan kini saya sudah bersedia untuk fokus menerima tempahan menjelang Aidilfitri pula,” katanya yang menerima antara 30 hingga 40 tempahan pavlova setiap hari.- BERNAMA

See author's posts


Daftar belia 18 – 28 tahun

PENGHARGAAN… Drahman Drahman Jaladin menyampaikan cenderamata kepada Datuk Dr. Abdul Rahman Junaidi selepas merasmikan Majlis Perasmian Mesyuarat Agung Perwakilan PBB Cawangan Pantai Damai di sebuah hotel di Kuching semalam.

KUCHING: Parti Pesaka Bumiputera Bersatu (PBB) cawangan Pantai Damai menubuhkan jawatankuasa yang bertindak untuk mendaftarkan golongan belia berusia 18 hingga 28 tahun sebagai ahli parti.

Naib Presiden PBB Datuk Dr. Abdul Rahman Junaidi berkata, ia selaras dengan pengumuman bahawa PBB akan menubuhkan sayap belianya pada tahun ini.

Katanya, pada Mesyuarat Majlis Tertinggi PBB yang baharu berlalu yang dipengerusikan oleh Pengerusi yang juga merangkap Premier Sarawak Datuk Patinggi Tan Sri Abang Johari Tun Openg telahpun mengumumkan bahawa parti PBB akan menubuhkan sayap belia bermula pada 2022 ini.

“Untuk kawasan kita (DUN Pantai Damai) ia amat penting, sama juga dengan kawasan-kawasan yang lain, kalau kita lihat penglibatan anak-anak muda dalam pelbagai arena aktiviti kemasyarakatan itu begitu hebat terutama dalam penggunaan teknologi dan sebagainya.

“Untuk kawasan kita, saya telah berbincang di peringkat cawangan untuk memastikan bahawa kita dapat menggerakkan generasi golongan belia dan beliawanis di kawasan kita untuk didaftarkan sebagai ahli dalam sayap belia PBB N4 Pantai Damai.

“Cara terbaik ialah untuk memastikan bahawa kita dapat mengenal pasti adik-adik kita ataupun anak-anak kita sekiranya mereka berusia 18 tahun sehingga 28 tahun kita daftarkan mereka untuk menjadi ahli sayap belia ini,” katanya.

Beliau berkata demikian ketika berucap pada Majlis Perasmian Mesyuarat Agung Perwakilan PBB Cawangan Pantai Damai di Hotel UCSI semalam.

Mengulas lanjut, Dr Abdul Rahman turut menyarakan agar bagi mereka yang mempunyai adik, anak malahan cucu sekalipun yang berusia antara 18 hingga 28 tahun untuk didaftarkan dalam program pendaftaran yang akan dilangsungkan tidak lama lagi.

“Ini adalah untuk memastikan kita dapat menggerakkan sayap belia kita dalam sistematik dan secara teratur.

“Untuk itu, kita akan tugaskan sayap pemuda dan pergerakan wanita untuk mengadakan program pendaftaran belia berusia 18 hingga 28 tahun untuk kawasan N4 Pantai Damai.

Katanya lagi, program seumpama itu juga merupakan antara aktiviti pertama yang akan dijalankan di semua peringkat cawangan dan di peringkat ranting dalam tempoh dua atau tiga bulan akan datang.

“Ini untuk memastikan bahawa apabila diumumkan secara rasminya kelak penubuhan sayab belia ini di peringkat negeri kita, di DUN Pantai Damai sudah pun ada senarai ahli-ahli PBB berusia 18 tahun ke 28 tahun.

“Jadi kepada ketua-ketua ranting terutamanya pemimpin wanita dan khasnya ketua-ketua pemuda pastikan kita dapat mengajak adik-adik kita yang berada di kampung, di ranting kita untuk didaftarkan sebagai ahli-ahli,” katanya.

Turut hadir, Timbalan Ketua PBB Cawangan Pantai Damai Drahman Jaladin, Ketua Wanita PBB Cawangan Pantai Damai Dayang Nora Awang dan Ketua Pemuda PBB Cawangan Pantai Damai Seberki Jen.

Oleh JEAKQLEYN YACHO

See author's posts


Itali mulakan misi evakuasi

ITALI: SEBUAH jet Angkatan Udara Itali menerbangkan 86 penumpang ke lapangan terbang utama Rom dari Kabul setelah Taliban berkuasa di Afghanistan.

Mereka terdiri daripada warga Itali serta anggota Kesatuan Eropah (EU) dan Pertubuhan Perjanjian Atlantik Utara (NATO), menurut Kementerian Luar Negara.

Itali turut membawa warga Afghanistan yang bekerja dengan Itali serta ahli keluarga mereka.

Penerbangan pada Rabu itu adalah misi evakuasi kedua oleh Itali minggu ini.

Pegawai Itali memaklumkan, akan mengerahkan sejumlah tujuh jet tentera lagi untuk membawa penumpang keluar dari Lapangan Terbang Kabul.

Pada Jun lalu, Itali membawa keluar semua anggota tenteranya dari Afghanistan, sekali gus mengakhiri penempatan selama 20 tahun di situ.-AFP

See author's posts


Curtin Malaysia anjur kursus Akuakultur Mampan

Curtin University Malaysia (Curtin Malaysia) memperkenalkan satu kursus baharu di kampus Curtin Malaysia iaitu Ijazah Lanjutan Sains Dalam Akuakultur Mampan yang bermula Julai tahun ini.

Menurut Dekan Fakulti Kejuruteraan dan Sains di Curtin Malaysia, Profesor Tuong-Thuy Vu, kursus ini memang kena pada masanya bagi menyokong industri perikanan dan akuakultur di Sarawak agar dapat berkembang pesat bagi memenuhi permintaan yang semakin meningkat.

Kursus tersebut bakal menyediakan para pelajar untuk berkhidmat di dalam bidang-bidang berkaitan akuakultur dan perikanan, selain direka berdasarkan perspektif akuakultur global bagi memastikan mereka sentiasa bersedia untuk berkhidmat di mana-mana sahaja.

Para pelajar yang mengambil kursus ini mesti mempunyai ijazah sama ada di dalam bidang perikanan, sains laut, pertanian atau sains makanan, akan meneroka prinsip-rinsip akuakultur dan faktor-faktor yang mempengaruhi viabiliti perternakan haiwan akuatik dan sistem pengeluaran makanan.

Mereka juga akan meneroka perniagaan komersial akuakultur mampan dan belajar kemahiran menubuh, mengurus dan melonjakkan perniagaan akuakultur.

Selain itu, mereka juga berpeluang melibatkan diri di dalam penyelidikan yang berkaitan melalui akses fasiliti penyelidikan moden di Curtin Malaysia dan Curtin University di Perth dan organisasi lain yang menjadi rakan kongsi.

Justeru, semalam Curtin Malaysia telah menganjurkan webinar bertajuk Akuakultur Di Sarawak : Cabaran dan peluang bagi meningkatkan kesedaran tentang industri akuakultur yang semakin berkembang di Sarawak.

Dilaksanakan dengan kerjasama Universiti Curtin Australia, penganjurannya selaras dengan pengenalan kursus baharu tersebut.

Menurut Vu, webinar ini memfokus tentang pembangunan industri akuakultur yang sofistikated di Sarawak, termasuk penyelidikan dan pembangunan serta latihan tenaga kerja.

Tiga pakar akuakultur yang menjayakan webinar ini terdiri daripada Profesor Ravi Fotedar dari Fakulti Sains dan Kejuruteraan dari Perth, Chin Han Kiat dan June Moh Hwei Yieng dari Jabatan Pertanian Sarawak.

Profesor Ravi merupakan pakar di dalam bidang akuakultur mampan (laut dan sungai).  Beliau mempunyai pengalaman luas di dalam isu-sua mampan, termasuk pengeluaran mampan, impak alam sekitar terhadap akuakultur, pasca penuaian dan pemprosesan, nilai tambah dan jaminan kualiti makanan laut serta pengurusan projek dan pemasaran antarabangsa.

Sementara itu, Chin pula mempunyai lebih 10 tahun pengalaman di dalam projek dan subsidi akuakultur yang dilaksana di Sarawak.  Beliau yang merupakan ahli Institur Saintis Pertanian Sarawak dan Persatuan Perikanan Malaysia lebih menjurus kepada spesies laur dan teknik-teknik pembiakan.

Moh pula berpengalaman menguruskan program-program rasmi seperti program contoh, pendaftaran premis dan audit di Pusat Biokeselamatan Perikanan di Bintawa.  Beliau juga bertanggungjawab menyediakan program jaminan rasmi seperti pensijilan dan permit bagi tujuan import dan eksport.

See author's posts


GPS terus mai mayuh pemansang

MARUD: Taja pan Kunsil Nengeri Negeri (DUN) udah diketuka, tang pengingin ati deka mantu rayat tetap diteruska.

Orang ke ngempu kerusi Mulu ti mega Sapit Speaker DUN Sarawak Dato Gerawat Gala madahka, pengawa numbuhka Ijinsi Pemansang Tinggi (HDA ) ba DUN nya meri empas ke manah ngagai pemansang kandang Mulu.

“Perintah Gabungan Parti Sarawak (GPS) terus deka mai lebuh mayuh agi pemansang ngagai kandang Mulu enggau Baram ngena HAD,” ku iya lebuh bejaku maya Pengerami Tuai Begulai Enggau Rayat ba Rumah Asong Jaban, Linai Bukit ke diatur Komiti Pemaju enggau Pengelikun Kampung (JKKK).

Ku Gerawat, lima buah rumah panajai ba kandang Mulu deka bulih penguntung ari projek ai beresi ke ngena ungkus RM5 juta dikemujurka ngena Projek HAD berengkah ba taun dudi nyin ila.

Ku iya, antara projek bukai ke dikemujurka ngena HDA nya ngaga jalai ari Marudi ngelawa Long Terawan Renggat 1, iya nya berengkah ari Rumah Entika, Sungai Poyut nyentukka ngagai Kuala Linei.

Projek nya agi benung dikemujurka lalu enti udah tembu ila iya meri penguntung ngagai peranak ba endur nya.

Kelimpah ari nya ku iya, pengawa ngaga legit telekomunikasi ke beguna amat benung diperatika laban sistem belajar enggau ngajar ngena norma baru kelimpah ari dikena berkomunikasyen.

Lebuh ngenang senentang Pengawa Bepilih Besai Nengeri Ke-12 (PRN-12), Gerawat madahka kerusi DUN ungkup Orang Ulu patut ditanka dikena nentuka pemansang ba kandang menua nya diteruska.

Ba DUN Mulu bidi 11 bengkah raban bansa ke alai Bisaya siti raban bansa bukai ke bisi ba endur nya.

Ku Gerawat, laban sida raban bansa ke minit, sida patut bekerejsama enggau GPS ke lebih besai dikena nyamin pengelantang enggau penyenang pengidup sida iya empu jemah ila.

Lebuh ngenang senentang pekara bukai, Gerawat mega bisi nyebut senentang pandemik Covid-19, lalu iya mega madahka Perintah Nengeri Sarawak ulih napi gaya ke baka nya ngena mayuh bengkah bantu diberi ngagai rayat.

Ku iya, agih penyampau RM10 bilion udah disediaka dalam bajet ninting taun lalu nya ngayanka nengeri tu enda bankrap baka ke bisi disebut bala penyakal sebedau tu.

Peranak Rumah Asong, Linai Bukit ke bisi 41 pintu madahka diri nyukung Dato Gerawat Gala maya PRN-12 ke deka datai lalu Gerawat ngarapka peranak rumah panjai nya ulih meri pemenang bulih majoriti besai ngagai GPS.

Oleh JIKU JUGUONG

See author's posts


Cherpan: PEMATI ADAT

Tusun Kesatu

SEPENGUDAH pejalai Jang seduai bini iya nyauka lima jam, seduai iya nyau nuntung ba munggu sigi ti dikiraka urung didinga kukuk manuk ari peragah rumah panjai sida. Jang ngurangka pengelaju kerita seduai iya belubah-lubah udah nya lalu ngetu di tisi jalai. Sepenyempat injin dipadamka, menua urung nya tak amat sunyi. Semina munyi burung ke richah di babas bisi didinga. Sebuah kerita pan nadai bejalai mansa seduai. Jang seduai bini iya beperening pangan diri. Tak berasai enda nyamai ati seduai ninga utai tak kelalu sunyi baka nya. Jang ngidupka injin kereta baru, seduai iya pan lalu neruska pejalai seduai.

Lebuh nuntung ba mua rumah, seduai iya nadai meda orang siku. Enti selama tu, maya nya hari, tetap bisi orang bekesegap di tisi jalai ba mua rumah. Jang biluk lalu masuk ngagai ngengkah kerita ba mua urung bilik sida.

RUAI PUANG NYELAMBANG

Tak nadai bida ari di mengeri, napatka lot rumah diri empu. Seduai iya lalu pansut ari kerita, muka pintu pugu tanju lalu tama ke ruai. Peda ruai tak puang nyelambang. Siku pan nadai ga orang duduk di ruai. Perening nuju kedua-dua puting setak rumah, nadai ga kenaya orang.

“Apu. Udu ga pemuang rumah. Kini ke orang serumah tu?” ku Jang bejaku kediri.

“Dini orang bisi ayan maya tu hari. Orang ngenatka diri,” ku timbal bini Jang.

“Iga ga tak nadai siku? Tentu tu laban Covid-19,” ku telai ati Jang ke ingatka tesau ba radio ke madahka mayuh buah rumah benung ditagang orang mindah kini-kini.

Seduai iya lalu tama ke bilik diri. Sinu meda bilik. Lebih empat bulan udah enda diabas. Sekumbang atur mindah betagang ti alai Zon Kuching nya mirah, seduai iya endang nadai udah peluang pulai. Nasit bilik enda kalalu beapuk-apuk laban bisi bekau sapu. Tentu nya disapu Yak seduai laki iya ke bisi nyimpan kunchi bilik nya. Jang seduai bini iya lalu berengkah bekemas. Bini Jang nanggarka ai deka disumai lalu pia mega nanggarka periuk asi. Jang udah kuar-kuar enggau penyapu. Maya nya lalu nadai munyi orang di sepiak bilik. Kini ke seduai tu? Ku ati seduai. Tentu seduai tu udah ke kebun.

Sapu Jang enda tentu silik. Semina nyapu iya ke kasar aja. Ila nandu iya ku ati Jang. Iya lalu nyapai kain mandi, udah nya lalu chechebuk bekauk bepanjah. Enti kelia tentu udah ke pendai iya mandi tang diatu orang nyau jarang mandi di sungai. Endang udah baka di nengeri: bilik mandi enggau agu di dalam bilik. Jang beguai mandi awakka lebuh pansut ke ruai lagi nyamai ati laban orang tentu lain jeling ketegal nemu seduai iya datai ari Zon mirah. Tentu orang nangi.

Betampung …

Oleh JANTAN UMBAT

See author's posts


Lelaki maut kereta bertembung lori

MIRI: Seorang lelaki maut selepas kereta dipandunya bertembung dengan sebuah lori di Jalan Miri-Bintulu berhampiran Rumah Panjang Robert di sini, semalam.

Ketua Jabatan Siasatan dan Penguatkuasaan Trafik Sarawak Superintenden (Supt) Alexson Naga Chabu berkata, dalam kejadian sekitar 3.30 petang itu, mangsa Mohd. Amin Amirul Itang Abdullah,39, dari Kampung Madinah Niah dikatakan dalam perjalanan dari arah Bintulu menghala ke Pekan Niah.

“Setibanya di tempat kejadian, kereta Proton Saga yang dipandu mangsa dipercayai hilang kawalan lalu masuk ke laluan bertentangan sebelum melanggar bahagian depan lori tersebut.

“Mangsa disahkan meninggal dunia di tempat kejadian oleh pihak ambulans dari Klinik Pekan Niah manakala pemandu lori yang berumur 38 tahun tidak cedera,” katanya.

Katanya, mayat mangsa telah dihantar ke Rumah Mayat Hospital Miri untuk tindakan lanjut.

“Siasatan lanjut kes masih dijalankan di bawah Seksyen 41(1) Akta Pengangkutan Jalan 1987,” ujarnya.

Oleh Liong Chai Ling

See author's posts


Wanita masih perlekeh soal kesihatan

Seorang rakan pernah menyebut  bahawa tidak mudah menjadi wanita kerana dugaan penyakit lebih banyak daripada kaum Adam. Kata rakan itu, selain turut berpeluang mendapat penyakit seperti kanser, serangan jantung, buah pinggang, kencing manis dan sebagainya, kaum wanita juga berdepan dengan penyakit tambahan seperti kanser payudara, kanser serviks dan kanser ovari.

Inilah hakikatnya apabila menjadi wanita namun bukan semua penyakit itu akan menyerang jika wanita tahu bagaimana menjaga kesihatan dan mengambil langkah awal untuk mencegah penyakit daripada bertandang.  Penyakit, jika dikesan lebih awal, masih boleh dibendung dan dirawat . Bukankah Allah sudah memberi jaminan bahawa tiada penyakit yang tidak boleh dirawat kecuali mati!.

Malangnya, ramai wanita yang mengambil sikap acuh tak acuh terhadap pencegahan awal penyakit. Selagi penyakit belum menunjukkan tanda-tandanya, ramai yang yakin diri sendiri sihat dan tidak perlu menjalani sebarang pemeriksaan.

Malah ada juga wanita yang sudah mempunyai simptom-simptom penyakit tetapi enggan menjalani pemeriksaan kerana bimbang jika memang disahkan sakit, misalnya kanser payudara, kanser serviks dan sebagainya, mereka akan ditinggalkan suami!.  Apa yang mereka tidak fikirkan adalah, ditakdirkan mereka tewas kepada penyakit-penyakit ini pada usia muda, mereka sebenarnya memberi lesen kepada suami untuk mencari ganti!

Laporan Kementerian Pembangunan Wanita, Keluarga dan Masyarakat (KPWKM) menunjukkan kanser serviks atau kanser pangkal rahim merupakan kanser ketiga tertinggi dalam kalangan wanita di negara ini, namun sedihnya, peratusan wanita yang pergi menjalani ujian Pap Smear bagi pengesanan awal penyakit ini masih rendah.

Malah 80 peratus wanita di negara ini juga belum menjalani ujian Mamogram bagi pengesanan awal kanser payudara sedangkan nisbah menunjukkan 34.1 peratus wanita bagi setiap 100,000 wanita di negara ini berdepan dengan kanser tersebut.

Mengapa agaknya kaum wanita kita masih tidak begitu pedulikan kesihatan masing-masing sedangkan kanser ovari, kanser payudara dan kanser serviks adalah ancaman khusus untuk mereka?

Amat malang apabila mereka datang mencari doktor apabila benjolan pada bahagian payudara sudah sebesar bola ping pong atau bahagian serviks sudah mengeluarkan nanah dan darah.  Ketika itu sel-sel kanser bukan lagi mendominasi bahagian badan yang itu sahaja tetapi sudah merebak ke bahagian badan yang lain sehingga sukar untuk dibendung lagi.

Apabila itu berlaku, hanya keajaiban Allah sahaja yang boleh memulihkan keadaan.  Jika masih dapat dirawat pun, ia akan mengambil masa yang panjang serta kos rawatan yang cukup tinggi.

Kerajaan sebenarnya amat mengambil berat akan kebajikan kaum wanita di negara ini.  Buktinya dalam Bajet 2022, kerajaan telah memperuntukkan RM11.5 juta bagi menawarkan saringan dan ujian kanser payudara dan kanser serviks untuk wanita di seluruh negara.

Malah Lembaga Penduduk dan Pembangunan Keluarga Negara (LPPKN) telah memperkenalkan Kempen Kesedaran Kanser Reproduktif Wanira (WCaRe) dalam usaha mempromosikan program subsidi ujian Mamogram dan saringan kanser serviks (Ujian HPV DNA).

Menurut laporan Bernama, untuk lebih memudahkan lagi wanita, LPPKN juga menyediakan kemudahan pengangkutan dari Klinik Nur Sejahtera atau pusat komuniti ke pusat Mamogram.  Tidak cukup setakat itu, elaun makan RM10 diberikan kepada klien yang dirujuk menjalani ujian di pusat Mamogram yagn jaraknya lebih 200 kilometer atau bagi perjalanan lebih empat jam sehari dari tempat berkumpul.

Selain itu, bantuan kemudahan penginapan sebanyak RM110 sehari juga diberikan kepada klien yang tidak dapat menyelesaikan urusan Mamogram pada hari yang sama.

Makanya, jika ada wanita yang memberi alasan tiada dana atau tiada daya untuk menjalani pemeriksaan kesihatan, itu sebenarnya alasan sekadar untuk menyenangkan hati sendiri.  Pihak kerajaan sudah memainkan peranan untuk membantu rakyat dan sekarang ini terpulang kepada wanita sendiri untuk membawa diri mereka ke pusat-pusat pemeriksaan kesihatan. Ingat pepatah orang tua : Sesal dahulu pendapatan, sesal kemudian tidak berguna.

See author's posts


Gelaran ‘Ratu Camilia’ tertera pada kad undangan istiadat pertabalan Raja Charles

LONDON: Gelaran ‘Ratu Camila’ dilaporkan mula digunakan secara rasmi pada kad undangan sempena istiadat pertabalan Raja Britain Raja Charles pada 6 Mei ini.

Kad jemputan yang dicetak menggunakan kertas kitar semula itu dihantar kepada kira-kira 2,000 tetamu untuk istiadat pertabalan yang akan berlangsung di Westminster Abbey di London, lapor Agensi Anadolu memetik media tempatan.

Menurut laporan, selepas istiadat pertabalan itu Permaisuri Camila akan dikenali ‘Ratu Camila’.

Pada Februari tahun lalu, mendiang Ratu Elizabeth II pada ulang tahunnya yang ke-70 pemerintahannya bertitah bahawa Duchess of Cornwall Camilla wajar diberikan gelaran Ratu sebaik Raja Charles dinobatkan sebagai Raja.

Menjelang istiadat pertabalan itu gambar rasmi baharu pasangan diraja itu turut dikeluarkan pada Selasa. – Bernama-Anadolu

See author's posts


Mangsa kebakaran terima bantuan

BEKENU : Mangsa kebakaran di Kampung Labau Kelulit, Aba Othman mendapat bantuan berupa barangan keperluan daripada Menteri Muda Wanita, Keluarga dan Pembangunan Kanak-kanak Rosey Yunus di sini semalam.

Rosey yang juga Ahli Dewan Undangan Negeri (ADUN) Bekenu berkata, bantuan tersebut diharap dapat membantu meringankan beban mangsa yang mempunyai ramai ahli keluarga.

Sementara itu, Aba Othman berkata kejadian kebakaran yang berlaku sekitar jam 7.30 pagi pada 28 Julai lepas telah menyebabkan dia dan keluarga tinggal sehelai sepinggang.

Katanya, ahli keluarganya adalah seramai 10 orang iaitu isteri, Kamariah Ahmad, 48, dan enam orang anak berusia antara sembilan hingga 29 tahun, dua orang cucu masing-masing berusia 7 dan 10 tahun.

Menceritakan tentang insiden tersebut, Aba berkata pada pagi hari kejadian dia pergi menghantar anak dan cucu ke sekolah. Sekembalinya ke rumah, dia mendapati seorang anaknya masih tidur di dalam bilik.

“Saya terus ke kebun. Tidak lama kemudian, seorang penduduk kampung datang dan memberitahu rumah kami sedang terbakar. Syukur anak saya terselamat,” katanya sambil menambah tidak dapat berbuat apa-apa untuk rumahnya.

Menurut Aba, kejadian kebakaran rumah ini merupakan kali kedua dialaminya selepas kejadian pertama berlaku sekitar tahun 2007.

Oleh Adum Liu

See author's posts


Bursa Malaysia ditutup hampir mendatar

KUALA LUMPUR: Bursa Malaysia ditutup hampir mendatar pada Rabu berikutan kekurangan pemangkin belian dalam persekitaran sentimen berhati-hati berikutan petunjuk bercampur-campur daripada pasaran global, kata peniaga.

Pada 5.00 petang, FTSE Bursa Malaysia KLCI (FBM KLCI) merosot 0.06 mata kepada 1,429.55 daripada 1,429.61 semasa ditutup semalam.

Indeks barometer dibuka rendah 0.32 mata kepada 1,429.29 dan bergerak antara 1,425.71 dan 1,430.20 sepanjang hari.

Bagaimanapun, suasana pasaran positif dengan kaunter untung mengatasi kaunter rugi sebanyak 396 berbanding 366 manakala 383 kaunter tidak berubah, 1,071 tidak diniagakan dan 21 yang lain digantung.

Jumlah dagangan berkurangan kepada 2.33 bilion unit bernilai RM1.41 bilion daripada 2.62 bilion unit bernilai RM1.73 bilion pada Selasa.

Naib Presiden Penyelidikan Ekuiti Rakuten Trade Sdn Bhd Thong Pak Leng berkata bursa tempatan berada pada sesi tidak menentu dengan jumlah dagangan yang rendah berikutan pelabur enggan mengambil langkah yang besar.

“Kami menjangka keseluruhan prospek untuk jangka sederhana adalah positif, disokong oleh keadaan ekonomi dan pendapatan korporat yang lebih baik,” katanya kepada Bernama.

Dalam kalangan saham wajaran tinggi, Maybank tidak berubah pada RM8.66, Public Bank naik dua sen kepada RM4.02, Petronas Chemicals menambah tiga sen kepada RM7.25, TNB meningkat satu sen kepada RM9.26 manakala CIMB berkurangan dua sen kepada RM5.31.

Bagi saham aktif, Top Glove meningkat tiga sen kepada RM1.01, Revenue menambah satu sen kepada 26.5 sen, Jade Marvel naik setengah sen kepada 31.5 sen, Tanco meningkat 3.5 sen kepada 50.5 sen manakala Fitters berkurangan setengah sen kepada 7.5 sen.

Di papan indeks, Indeks FBM Emas merosot 3.18 mata kepada 10,489.46, Indeks FBMT 100 berkurangan 2.45 mata kepada 10,173.55 dan Indeks FBM Emas Shariah susut 2.54 mata kepada 10,792.07.

Indeks FBM 70 berkurangan 11.59 mata kepada 13,633.29 dan Indeks FBM ACE naik 7.25 mata kepada 5,337.18.

Mengikut sektor, Indeks Perkhidmatan Kewangan meningkat 13.06 mata kepada 15,792.56, Indeks Perladangan naik 24.11 mata kepada 6,731.69 manakala Indeks Produk Perindustrian dan Perkhidmatan merosot 0.40 mata kepada 172.74 dan Indeks Tenaga berkurangan 6.53 mata kepada 869.17.

Jumlah dagangan Pasaran Utama merosot kepada 1.74 bilion unit bernilai RM1.22 bilion daripada 1.87 bilion unit bernilai RM1.49 bilion pada Selasa.

Jumlah dagangan waran berkurangan kepada 81.67 juta unit bernilai RM9.2 juta daripada 245.32 juta unit bernilai RM46.46 juta sebelum ini.

Jumlah dagangan Pasaran ACE susut kepada 501.76 juta saham bernilai RM178.31 juta daripada 507.12 juta saham bernilai RM194.12 juta semalam.

Kaunter barangan pengguna dan perkhidmatan menyumbang 222.52 juta saham diniagakan di Pasaran Utama, produk perindustrian dan perkhidmatan (530.17 juta); pembinaan (93.71 juta); teknologi (178.11 juta); SPAC (sifar), perkhidmatan kewangan (31.17 juta); hartanah (229.04 juta); perladangan (21.56 juta); REIT (4.4 juta), dana tertutup (2,000); tenaga (129.68 juta); penjagaan kesihatan (212.94 juta); telekomunikasi dan media (32.85 juta); pengangkutan dan logistik (28.06 juta) dan utiliti (32.51 juta).

– Bernama

See author's posts


Latihan TFC, TFC II disambung

PASUKAN Liga Super, Terengganu FC (TFC) dan skuad Liga Premier, TFC II akan menyambung latihan hari ini setelah mendapat kelulusan daripada Liga Bola sepak Malaysia (MFL), Khamis lepas.

Setiausaha eksekutif Persatuan Bola Sepak Negeri Terengganu (PBSNT), Mohd Syahrizan Mohd Zain berkata dakwaan mengatakan pasukan itu tidak diluluskan oleh MFL, tidak benar sama sekali kerana persatuan berkenaan berjaya melengkapkan empat kriteria utama ditetapkan MFL bagi memenuhi prosedur operasi standard (SOP) untuk latihan di padang terbuka.

Empat kriteria berkenaan adalah ujian calitan, melantik seorang pegawai penyelaras, venue latihan serta mendaftarkan venue dalam laman web Kementerian Perdagangan Antarabangsa dan Industri (MITI) di https://notification.miti.gov.my.

Mohd Syahrizan berkata, latihan kedua-dua pasukan berkenaan akan diadakan di Kompleks Sukan Gong Badak, Kuala Terengganu, dengan kawalan venue yang ketat dan tidak membenarkan orang luar masuk ke pusat latihan.

“Kami menghantar semua dokumen diperlukan pada Rabu (17 Jun) dan diluluskan MFL. Namun, kami akan memulakan latihan pada Ahad setelah semuanya bersedia. Semua proses berjalan lancar dan tiada sebarang masalah daripada pihak kami bagi MFL meluluskan permohonan yang diarahkan termasuk venue latihan di Gong Badak.

“Sesi latihan nanti akan dirancang barisan kejurulatihan memandangkan hanya 10 pemain dan empat pegawai dibenarkan dalam satu tempoh masa 45 minit dan pintu masuk di Kompleks Sukan Gong Badak akan dibantu pihak keselamatan untuk memastikan hanya pemain, pegawai dan orang tertentu dibenarkan masuk ke kawasan latihan,” katanya dalam kenyataan dikeluarkan MFL, semalam.

Empat pasukan sudah menjalani latihan pada minggu ini selepas melengkapkan empat syarat utama ditetapkan oleh MFL iaitu Negeri Sembilan, UiTM FC , Selangor II dan Johor Darul Ta’zim.

Dalam pada itu, Setiausaha Eksekutif Kelantan United, Wan Mohd Zul Ikman mencadangkan pasukan yang mahu menjimatkan kos supaya menjalani ujian swab di hospital kerajaan kerana kosnya tidak terlalu mahal berbanding hospital swasta, sekali gus membantu mana-mana pasukan Liga Malaysia untuk memenuhi kriteria ditetapkan MFL.

Presiden Kelantan United, Datuk Che Abdullah Mat Nawi pula memaklumkan pasukan Liga Premier berkenaan telah menghubungi Jabatan Kesihatan Negeri bagi membolehkan pemain dan pegawai pasukan berkenaan menjalani ujian calitan selewat-lewatnya sebelum 24 Jun ini.

“Langkah ini diambil untuk penjimatan kerana bagi saya apapun terjadi, pasukan tetap kena berlatih dan ada langkah alternatif jika mahu kurangkan kos.

“Saya bagi contoh, kos paling murah difahamkan bagi seorang kalau di hospital swasta, sekitar RM350 dan jika di hospital kerajaan, walaupun masih kena bayar tetapi tidak semahal di hospital swasta,” katanya.-Bernama

See author's posts


JAKU IBAN: Sada Bebuah

Tusun Ke-20

KETERUBAH dalam Tusun Ke-20 ti dichelak minggu tu, kitai deka macha tampung leka sada bebuah ‘Nuju Pemaik Dunya Pengelikun Perua’ ti udah dichelak dalam Tusun Ke-19 minggu dulu nyin kemari.

NUJU PEMAIK DUNYA PENGELIKUN PERUA

Pengelikun perua semakin beguyang,

Dirimba penemu selebubu-iru, balat beserekang;

Ditum sebun bum, dang-dang didiang perang,

Seput enggau nyawa semua uchu Awa,

Bekekutang begitang di ujung pedang, puting senapang,

Nambahka ai ke bebali jai,

Angin ngeledin, ozon sawang,

Penyuntuk pemakai ngundang enda belanggang,

Ekonomi, dagang benta tulang, surut ke belakang,

Semakin renggang dih taur dunya,

Semakin meranggang dih jaul mensia.

Ui! Semua bansa mensia,

Uchu Adam seduai Awa,

Di lima tasik tujuh benua,

Di barat enggau di timur,

Di selatan enggau utara;

Aram kitai besaup nyait langit,

Nadak dunya, ngeratut perua,

Betulung mutik pemaik, nembun pengelikun,

Bekerejasama nanggam semaya,

Ngambika dunya tu liu lepa,

Chelap ada, lindap belama

Alai semua mupuk ngerenut, mutik pengidup

Baka belut enggau raban semut!

Aram kitai bedaraka pengelikun dunya,

Begawaika pemaik perua batan Petara.

Aram berebak kitai bearak, bereta ke mua:

Sapa ke kait, kitai bai tambit dalam seladan;

Sapa ke buta, kitai berap ma, iring bejalan.

Sapa ke bagas nulung ke ngelusu;

Sapa ke pintar nulung ke bagu.

Sapa ke kaya nulung ke mensena,

Sapa ke pemisi nulung ke merinsa.

Sapa ke pandai nulung ke babal,

Sapa ke bidik nulung ke sial.

Sida ke labuh dikatung,

Sida ke rebah disukung,

Sida ke tinggal dianjung,

Sida ke rapas disurung,

Sida ke tengelam dipelepung,

Sida ke rarat diapung.

Ati ke kepapas, ensiang kupas, buai kerupai,

Ati ke bedengki, basu beseri, iar kebukai.

Tudah ke jai, anang dikemeli,

Tudah ke bagu, anang dikemelu,

Tudah ke timpang, anang dikemenang,

Tudah ke nadai, anang dikelanyai!

Dunya tu pesaka kitai,

Perua tu lanting begulai.

Aram sungai kitai terus pegai

Ngambika iya seruran berupai sebaka nanga,

meruan muara.

Kayu terus kitai limbu, intu siru

Ngambika iya seruran betelinsu, mansutka bunga.

Tanah terus kitai simah

Ngambika meruan ami manah,

Tumbuh buah embawang lanja;

Meri kitai tuah, penampung nyawa.

Mata hari terus kitai seridi

Ngambika seruran beseri, meri pengangat.

Bulan terus kitai pinan

Ngambika enda nyelam keleman saru sukat.

Bintang terus kitai tentang

Ngambika enda lelang, saru tiap.

Pemaik mai pengelantang,

Pengelikun mai penyenang;

Pemaik penyukung perua,

Pengelikun penungkat dunya.

DIKENA NGINGATKA PERAYAT DUNYA

Penulis ngasilka sada bebuah ‘Nuju Pemaik Dunya Pengelikun Perua’ ketegal deka ngingatka perayat dunya pasal gaya pemaik enggau pengelikun ke diasaika kitai pengani jam ti diatu. Penulis ngumbai pemaik dunya enggau pengelikun perua tu kemayatu semakin kachau-bilau, selebubu-iru ketegal mayuh leman kebuah, baka penyuntuk pemakai, pengeraja asal ti makin kurang-sekurang, pengangat global, penyakit ke jadika pemunuh mayuh seput enggau pengerampas nyawa mensia. Tang iya ti kelebih agi iya nya pemaik enggau pengelikun beguyang berenyang, begusak tebererak, tusur anchur, rubuh runtuh, lingkap tekerap ketegal perang. Kebuah ti beperang nya (perang mit sekalika besai, ke nampak sekalika belelam) ketegal berebutka menua, kuasa, pangkat, pengeraja enggau penyumbung sekeda tuai ke merintah ngena penyangkam besi. Dalam iya pia, penulis agi meruan bisi pengarap ke semua menua enggau perayat sereta enggau tuai perintah nya mengkang bisi penyayau enggau penyiru ngintu enggau mela dunya tu dalam pemaik enggau pengelikun, laban kengka iya siti tu aja menua kitai, perua kitai ke jadika lanting semua menua enggau dunya. Ka sebuah tu aja dunya ti dibatan Petara ke kitai mensia sebedau kitai pindah ke dunya baru – dunya ke alai kitai deka diau mendam dalam penyenang tauka dalam pemerinsa.

Nangkanka kupas penemu pasal isi sada bebuah ‘Nuju Pemaik Dunya Pengelikun Perua’, bala pemacha dibai penulis nginsut ngagai segenteran sada bebuah ti bejuluk ‘Dunya tu Panggau Pengelulu’.

DUNYA TU PANGGAU PENGELULU

William Shakespeare pemelandai tuai,

Ngumbai pengidup mensia sempama

Ayuk gegendai, kelemayang lelingai,

Mensia sengapa, ampa utai,

Masau hari, ngabiska lemai,

Sesindau baka gerunsau belala makai,

Atas panggau pengelulu dunya tu,

Ke begurau gegiau tinggi gegiai,

Kekenjit ngenditka tumbit kaki kekanjai,

Nelengaka tempenga rasa, dabung landai, bedimbu-awai;

Sekejap alai lalu tekelap, beratan nadai;

Nya ga ensera ke nadai guna,

Dijeritaka orang ke banga, mamau ka parai,

Ke semina penuh auh dejai pengerimai

Nadai utai,

Puang nyelambang,

Sawang lelebang,

Seranta kenang.

Sigi dunya tu panggau pengelulu,

Nyabak sesidak siku-iku,

Betubuh mayuh ketawa rerakah;

Tebelunggit tebalit perua tu,

Lagu ke pemadu sinu,

Nya tebah gundah ke pemadu tusah.

Sigi dunya tu panggau pengelulu,

Ditu orang bejaku, berambai betiu, enda temu apak,

Pangan dikutuk, kaban dikemelu, bemanah diri;

Sempama manuk bejalak, udu pemagak,

Kukuk rauk-rauk, iku melitak, belunyu tai.

Sigi dunya tu panggau pengelulu,

Mulut pulut, ati keladi, tebiat tak siru,

Tangan ngenggam, ngambi kediri, maka nengali;

Nya perangai tuman, ulah runtu, tebiat belau,

Mudah kidan, jampat mari, lengkas ngeransi,

Enda tetemuka umpan, anak diri tegam sekali.

Dunya tu alai mayuh orang ngeluaka pemula,

Enda alah bilang, pimpat tiap, enda ulih tesa.

Bisi ngumbai diri tegigaka atau tuma,

Penuh baka setimpa rutan.

Bisi ngumbai diri tekerukka untak nyamuk,

Penuh kebuk, setepayan bemban;

Bisi ngumbai diri tepulaska perut empiras,

Panjai sebelas, semilan kilan.

BETAMPUNG

Oleh JANANG ENSIRING

See author's posts


Teknologi, inovasi keutamaan perniagaan Malaysia

KUALA LUMPUR: Perniagaan Malaysia menyatakan bahawa teknologi dan inovasi memainkan peranan penting dalam dunia yang berubah dan mencabar ini untuk kekal berdaya tahan.

Ketua Perbankan Komersial HSBC Malaysia, Andrew Sill berkata, melabur dalam teknologi dan inovasi merupakan langkah penting yang ingin diambil oleh perniagaan Malaysia dalam tempoh lima tahun akan datang dan menjadi antara keutamaan mereka untuk pembangunan.

“Perniagaan Malaysia melihat teknologi sebagai pengupaya utama untuk kejayaan pada masa depan. Sejak enam bulan lepas, perniagaan Malaysia menyedari kelebihan teknologi dalam keupayaan mereka untuk melakukan inovasi berbanding syarikat di seluruh dunia.

“Keupayaan mereka untuk aktif, dan berinteraksi dengan pelanggan dan tenaga kerja mereka, telah membezakan mereka daripada pasaran lain,” katanya pada webinar mengenai dapatan utama daripada laporan baharu HSBC, ‘Navigator: Building Back Better’ semalam.

Kaji selidik itu mengukur nadi perniagaan berikutan mereka menyesuaikan dengan cabaran semasa dan menekankan langkah yang telah diambil untuk berdaya tahan pada masa depan. Laporan itu mengkaji 2,604 syarikat dalam 14 pasaran di peringkat global termasuk 200 syarikat dari Malaysia.

Sill berkata, kaji selidik itu menunjukkan hampir separuh (47 peratus) daripada perniagaan Malaysia bersetuju dan hampir semua (95 peratus) daripada mereka bersetuju bahawa tempoh sukar menunjukkan bagaimana perniagaan dapat memanfaatkan teknologi untuk meningkatkan atau menambah baik cara mereka beroperasi.

Beliau berkata, sejajar dengan semua pasaran lain, perniagaan Malaysia berpendapat bahawa daya tahan dibina atas empat faktor utama – pelanggan, pekerja, aktif dan lembaran imbangan yang kukuh — menunjukkan ia tidak terhad kepada lembaran imbangan perniagaan sahaja tetapi kepada perkara yang menyumbang kepada lembaran imbangan yang kukuh.

Beliau berkata, kaji selidik itu mendapati sejak dua tahun lepas, perniagaan Malaysia telah mengambil tiga langkah utama untuk membina daya tahan, dan ini mencerminkan pandangan mereka mengenai ciri-ciri perniagaan yang berdaya tahan.

“Pelaburan dalam teknologi dan inovasi menjadi tumpuan utama dalam perniagaan Malaysia (69 peratus) diikuti mempelbagaikan perniagaan mereka (55 peratus) dan mengukuhkan kedudukan kewangan mereka (54 peratus).

“Dengan melabur dalam teknologi dan inovasi baharu, perniagaan Malaysia dapat memastikan bahawa mereka bersedia untuk masa depan selain menyumbang kepada prospek dan pertumbuhan ekonomi yang positif,” katanya.

Selain itu, katanya, dua perubahan utama terhadap perniagaan Malaysia yang dikaji ialah perancangan untuk rantaian bekalan mereka dalam tempoh satu hingga dua tahun akan datang sama seperti yang dirancang dalam semua pasaran – untuk meningkatkan keselamatan rantaian bekalan mereka diikuti meningkatkan ketelusan dalam rantaian bekalan.

“Perubahan utama lain ialah membentuk semula rantaian bekalan termasuk mempelbagaikan rantaian bekalan untuk bekerjasama dengan lebih banyak pembekal, mewujudkan rantaian bekalan yang lebih dapat dikesan dan meningkatkan ketelusan dalam cara pembekal mereka beroperasi dan siapa rantaian bekalan mereka,” katanya.- Bernama

See author's posts


Pelan kerajaan hadapi kegawatan ekonomi antara tumpuan Dewan Rakyat hari ini

KUALA LUMPUR: Pelan kerajaan menghadapi kegawatan ekonomi yang dijangka berlaku pada tahun ini merupakan antara tumpuan Dewan Rakyat hari ini.

Berdasarkan Aturan Urusan Mesyuarat, Datuk Idris Ahmad (PN-Bagan Serai) bertanyakan Menteri Kewangan sama ada kerajaan bersedia menyediakan insentif seperti subsidi upah, geran khas kepada perusahaan kecil dan sederhana, pengeluaran Kumpulan Wang Simpanan Pekerja (KWSP) dan bantuan lain seperti yang dilaksanakan kerajaan sebelum ini, pada sesi soal jawab.

Riduan Rubin (Bebas-Tenom) pula mahu Menteri Kewangan menyatakan perancangan kerajaan untuk meningkatkan kesedaran kewangan dalam kalangan rakyat Malaysia bagi menghadapi ketidaktentuan ekonomi  tahun ini.

Pada sesi sama, Muhammad Ismi Mat Taib (PN-Parit) bertanyakan Menteri Perladangan dan Komoditi mengenai sama ada kerajaan bercadang menaikkan kadar Insentif Pengeluaran Getah (IPG) dari RM2.50 kepada RM4.50 pada waktu ini.

Sementara itu, Hassan Abdul Karim (PH-Pasir Gudang) pula meminta Menteri Pelancongan, Seni dan Budaya menyatakan langkah yang telah diambil kerajaan untuk menangani isu kenaikan kos mengerjakan ibadah umrah di Arab Saudi ketika ini.

Selesai sesi soal jawab, sidang Dewan Rakyat akan menyambung semula sesi perbahasan Rang Undang-Undang Perbekalan 2023 di peringkat dasar bagi hari kelima. – Bernama

See author's posts


Tag Gelang Tangan’, pantau pergerakan pelajar

ZARINA ABDULLAH

KUCHING: Bagi memantau pergerakan pelajar di antara
daerah dalam Sarawak di kawasan zon merah dan kuning ke kawasan hijau, mereka
akan dipasangkan “Tag Gelang Tangan” dan dikeluarkan notis duduk di rumah
(SHN).

Timbalan Ketua Menteri Datuk Amar Douglas Uggah berkata,
pelajar ini juga akan diambil sampel pada hari ketujuh dan sekiranya keputusan
adalah negatif, mereka akan terus kekal berada di rumah sehingga habis tempoh
14 hari.

“Tindakan ini adalah penting bagi memastikan mereka bebas
daripada sebarang jangkitan Covid-19 selain untuk mengekalkan kawasan mereka
kekal zon hijau dan begitu seterusnya.

“Manakala bagi pelajar Sarawak yang datang dari
Semenanjung, Sabah dan Labuan yang uruskan Kementerian Pengajian Tinggi (KPT),
mereka akan tiba di Kuching semalam sebelum dihantar ke rumah dan kampung
halaman masing-masing.

“Urusan pengangkutan bagi penghantara balik pelajar di
Sarawak pula diuruskan oleh Universiti Malaysia Sarawak (UNIMAS),” katanya yang
juga Pengerusi Jawatankuasa Pengurusan Bencana Negeri Sarawak (JPBNS) pada
sidang media harian perkembangan Covid-19 di Kuching, semalam.

Mengulas mengenai sebarang masalah yang dihadapi dalam
proses penghantaran ini dan kuarantin, Uggah berkata pihaknya bekerjasama
dengan beberapa kementerian dan agensi melakukan yang terbaik dan menguruskan
sebaik mungkin.

“Apa sahaja masalah yang dihadapi, kita sedang
menanganinya, di Kuala Lumpur turut terdapat pasukan yang mengumpul jumlah
pelajar Sarawak serta mengendalikan urusan kepulangan mereka.

“Kami telah berbincang dengan JPBN peringkat bahagian
untuk mempersiapkan bagi kepulangan pelajar ini dan semua mestilah mengikut
operasi prosedur standard (SOP) yang telah ditetapkan.

“Kita memohon kerjasama semua dan usaha ini bukan untuk
menyusahkan mereka, oleh itu kita memohon kepada semua, fahami apa yang perlu
dilakukan dan kita mengucapkan terima kasih atas pengorbanan mereka,” ujarnya.

Menurut Uggah, operasi penghantaran pelajar institut
pengajian tinggi (IPT) awam dan swasta adalah dikendalikan oleh KPT, manakala
matrikulasi dibawah Kementerian Pendidikan.

See author's posts


PKP: Peniaga ikan terkesan

KUCHING: Sukar mendapatkan bekalan ikan ketika Perintah Kawalan Pergerakan (PKP) menyebabkan rata-rata peniaga menjual ikan sejuk beku.

Hasil tinjauan pemberita di Medan Niaga Satok Kubah Ria
mendapati peniaga di sini kebanyakannya menjual ikan sejuk beku kepada pembeli
berbanding ikan segar sebelum ini.

Mohd Fauzie Sinen, 32, memberitahu kesukarannya
mendapatkan ikan daripada pembekal menyebabkan dia mengambil keputusan untuk
menjual ikan sejuk beku kerana pembekal tidak dapat turun ke laut ketika PKP.

“Harga ikan dijual seperti biasa, cuma kebanyakannya
pada ketika ini dibeli dari kilang sejuk beku oleh kerana kesukaran mendapatkan
ikan segar,” katanya ketika ditemui, semalam.

Ditanya adakah dia mempunyai cara lain untuk menjual ikan
ketika PKP, Fauzie menjelaskan dia dan adiknya cuba menjual ikan dan makanan
laut lain menerusi platform media sosial.

“Ini sahaja cara kami mendapatkan pelanggan iaitu
menggunakan facebook, dengan membuat penghantaran ke rumah,” ujarnya
sambil menambah dia turut terkesan dengan jumlah keuntungan yang sedikit ketika
PKP.

Jelasnya lagi, jumlah pembeli ke Medan Niaga Satok Kubah
Ria pada ketika ini amat kurang berbanding dahulu.

“Waktu ini juga, operasi perniagaan kami dipendekkan
dari jam enam pagi hingga dua petang berbanding sebelum ini, 5.30 pagi hingga
6.30 petang.

Antara harga ikan dan makanan laut yang dijual ketika PKP
ialah udang kolam (RM30 sekilo), sotong (RM18 sekilo), ikan bawal emas dan
hitam (RM24 sekilo), ikan siakap (RM20 sekilo), ikan kembung (RM12 sekilo),
ikan tongkol (RM10 sekilo), kerang (RM14 sekilo) dan ikan terubuk bertelur
(RM36 sekilo).

See author's posts